text:
Sermon iti Sirkulo a Lata
December 16, 2008 10 Comments
Daytoy ti naitarimbangon a padamag
ti kaltaang a mabisbisinan:
Natayen ti angrag dagiti ima
a sangpetan ti limos a mabigatan.
Ket, inton agrikki ti lubong sa maiwarsi
ti mulagat a nakamukat, tarayento
ti anghel ti abito dagiti kopa
ti naiburnay a pagbuggo
ket maipuruak ti pammakawan
ti sidadata nga angdod ti bigat.
Ti Domingo, adunto dagiti maabel a sarita,
wenno, maadi-adinto a makipila dagiti balabala
a gapu ti sangaagpa a kaadayo
ti ruangan ti paraiso a naipanamnama
ti maminpitopulo a pannagna idi kalman
a sipaparintumeng ket sitatanggayanto
dagiti ima nga aguray ti maipisok a kaasi.
Ngem, saanto latta met makita ti kaadduan
a nakapenned ti rangtay nga agturong
ti umok dagiti tinukel a balitok ti santo
dagiti salakan. Ta, iti apagsipnget, agbutengto met
dagiti martir a malapgis
dagiti burik ti koronada
a paulo ti panaginkukuna
ket maisukat koma ti tinukel
ti bagas uray awanton ti naikopa nga arak.
Mairikepto met ti simbaan
inton mapatit dagiti kampana ti bendision
Ngem aglibasto latta dagiti gapu
a maibitin kadagiti tagainep
iti kulay-ong ti manakem.
Rumkuasto a kas aweng dagiti lagip
ti kulibagtong dagiti maipiltek a pirak
ti kada panagkuy-os ti maikurimed nga anges.
Wen, maikurimedto ti panaganges ti limos
ket agpauyonto a dumteng kas iti naipadto.
Matiliwto ti agleddaang
ket mamalmalo a maikulong
ti panawen ti panagsimron ti kuplat
nga aplag ti limmetem a dalan ti biag.
Ala ket ti sanggir a pader
ti angseg ket dinto agmawmaw.
Tumpuarto met ti anglem ti desaparcido
a nakem, agadda a mailimogto
iti plastik idinto a mabalo ti sagawisew
Ti dingraw a kas saksi
ti agpukawpukaw a siddaaw
dagiti karkarma ti dayengdeng
ken ti muttaleng ti kinapudno
a mabalkot ti lamiis.
Agdappuorto ti lanitog ti pirak
Ket maitabonto ti agbukbukod a binting
ti sirkulo a lata
Ti naulila a limos.
Awanen ti bulag a mutektek ti biag
iti panagdaliasat dagiti kakaasi
a sumuknal ti Domingo.
(Naipablaak iti Bannawag, Enero 26, 2009)


c: text/html

text:
Ni Hannibal Hamlin (Agosto 27, 1809 – Hulio 4, 1891) ket isu idi ti Maika-15 a Bise Presidente iti Estados Unidos (1861-1865), a nagserbi babaen ni Presidente Abraham Lincoln idi panawen ti Sibil a Gubat ti Amerikano. Isu idi ti immuna a Bise Presidente manipud iti Partido Republikano.
Sakbay a nabutosan idi 1860, ni Hamlin ket nagserbi iti Senado ti Estados Unidos, iti Kamara ti Pannakabagi, ken, ti nabiit, a kas ti maika-26 a Gobernador iti Maine.
Midia a mainaig kenni Hannibal Hamlin iti Wikimedia Commons

robotstxt: allowed

filter: keep


text:
CAMP BGEN OSCARD M FLORENDO, San Fernando City – Uppat a lallaki ti inaresto dagiti polis ti San Gabriel, La Union idinto a kinumpiskada ti nasurok a 100 kilos a marijuana bricks bayat ti panagiwayatda iti checkpoint iti sanguanan ti police station iti parbangon ti Marso 5.
Inreport ni La Union Provincial Director Police Senior Supt. Noli G. Taliño ken ni Region I Police Director Chief Supt. Constante D. Azares, Jr., a naaresto da Bony T. Santos, 34, ken Francis Mogati, 22, agpada a residente iti La Trinidad, Benguet; ken Lindel Camilo, 23, ken Molitas Mariacos, 19, agpada nga agnaed iti Barangay Lon-oy, San Gabriel, La Union kalpasan a naduktalan dagiti polis nga indauluan ni San Gabriel Police Chief Senior Inspector Eduardo Sarmiento dagiti nasao a marijuana bricks iti compartment ti maris dapo a Toyota Hi-Ace van nga addaan plate number WSA 591 bayat ti insayangkatda a routine inspection iti agarup 1:30 ti parbangon ti Marso 5.
Segun iti report ni Taliño, pinasardeng dagiti polis ti lugan para iti routine inspection iti impasdekda a checkpoint ngem gapu iti nakadidillaw a tignay dagiti naglugan, inkeddengda a sukimaten ti compartment ti lugan ket ditoy a naduktalanda dagiti marijuana bricks nga agpateg iti P2.52 million.
Nakakumpiska dagiti polis iti 15 bricks a napagango a marihuana nga agdagsen tunggal maysa iti maysa a kilo, 33 nga agdagsen iti dua kilos, ken 20 one-kilo a rolio ti marihuana a naikabil iti tallo a sako, maysa a box ken plastic bag.
Sinaksian da Barangay Poblacion Sur Chairman Carlos Caweng ken Nestor Dususin ti Bombo Radyo La Union a residente met iti nasao a barangay ti pannakalukat ti compartment a nakaikabilan dagiti marijuana bricks.
Kinuna ni Sarmiento a nakaawatda iti tip manipud iti maysa a di nabigbig nga umili mainaig iti maibiahe a marihuana.
Kanaig daytoy, personal a pinadayawan ni Azares da Sarmiento ken ti sibubukel a polis ti San Gabriel gapu iti dayta a nagapuananda idinto nga impeksana ti pannakapnekna iti nasayaat a relasion ti polis ken komunidad iti nasao nga ili.
“Keep up the good work, and continue your good partnership with our stakeholders,” kinuna ti regional director.#


text:
Atenas
Ti Atenas (/ˈæθɨnz/;[2] Moderno a Griego: Aθήva, Athína; IPA: [aˈθina]; Katharevousa: Ἀθῆvaι, Athinai; Taga-ugma a Griego: Ἀθῆvaι, Athēnai) ket isu ti kapitolio ken kadakkelan a siudad ti Gresia. Ti Atenas ket iturayanna ti rehion ti Attica ken maysa kadagiti kaduogan a siudad ti lubong, nga adda ti nairehistro a pakasaritaan a gumay-at ti agarup a 3,400 a tawtawen. Ti Klasiko nga Atenas ket maysa idi a nabileg a siudad-estado. Ti sentro kadagiti arte, panagadadal ken pilosopia, pagtaengan ti Akademia ni Plato ken Liseo ni Aristoteles,[3][4] daytoy ket sapasap a nakunkuna a kas ti duyan ti Akinlaud a sibilisasion ken nakaipasngayan ti demokrasia,[5][6] a kaaduanna gapu ti nagbanagan ti bukodna akultura ken dagiti politika a nagungun-od idi las-ud ti maika-5 ken maika-4 a sigsiglo BC kadagiti nasakbayan a sigsiglo kadagiti amin a nakunkuna idiay a Europeano a kontinente.[7] Tatta nga aldawen daytoy ket maysa a kosmopolitano a metropolis, ti moderno nga Atenas ket sentro ti ekonomiko, pinansia, industria, politika ken kultura a biag idiay Gresia. Idi 2008, ti Atenas ket nairanggo ti mai-ka 32 a kabaknangan a siudad ti lubong babaen ti bileg ti panagggatang[8] ken ti maika-25 a kanginaan[9] iti maysa a panagadal ti UBS.
Ti siudad ti Atenas ket adda ti populasion ti 655,780[10] (796,442 idi 2004)[11] iti uneg ti administratibo a patinggana ken ti kalawa ti daga iti 39 km2 (15 sq mi).[12] Ti urbano a lugar ti Atenas (Kalatakan nga Atenas ken Kalatakan a Piraeus) ket gumay-at ti labes ti administratibo a munisipal a patingga ti siudad, nga adda ti populasion iti 3,074,160 (idi 2011),[13] ti sumurok a kalawa iti 412 km2 (159 sq mi).[12] Segun ti Eurostat, ti Atenas a Dakdakkel nga Urbano a Sona (LUZ) ket isu ti maika-7 a kaaduan ti populasion ti LUZ iti Kappon ti Europa (ti maika-4 a kaaduan ti populasion a kapitolio a siudad iti Kappon ti Europa) nga adda ti populasion iti 4,013,368 (idi 2004). Ti Atenas ket isu pay ti akin-abagatan unay a kapitolio ti kangrunaan a daga ti Europa.
Ti tawidan ti klasiko a panawen ket makitkita pay laeng idiay siudad, a naipakpakita babaen kadagiti taga-ugma a monumento ken dagiti obra ti arte, ti kadayegan kadagitoy ket ti Partenon, a naipanpanunotan a nangruna a dulon ti nasapa a Lumaud a sibilisasion. Ti siudad ket nakataginayon kadagiti Romano ken Bisantino a monumento, ken dagiti pay basbassit a bilang kadagiti Otomano a monumento.
T Atenas ket mangibalbalay kadagiti dua a UNESCO a Tinawtawid a Sitio ti Lubong, ti Acropolis ti Atenas ken ti mediebal a Daphni a Monasterio. Dagiti dulon ti moderno a panawen, a napetsaan manipud idi panakabangon ti Atenas a kas ti kapitolio ti nawaya nga estado ti Gresia idi 1833, ket mairaman ti Heleniko a Parlamento (maika-19 a siglo) ken ti Atenas a Trilohia a buklen ti Nailian a Biblioteka ti Gresia, ti Unibersidad ti Atenas ken ti Akademia ti Atenas. Ti Atenas ket isu idi ti siudad a nangsangaili ti immuna nga moderno nga aldaw nga Ay-ayam ti Olimpiada idi 1896, ken kalpasan ti 108 tawtawen nagsangsangaili daytoy ti Kalgaw nga Olimpiada ti 2004.[14] Ti Atenas ket nakaibalbalayan ti Museo ti Nailian nga Arkeolohiko, a mangpabpabuya ti kadakkelan nga urnong ti Griego a kinaantigo, ken ti pay baro a Museo ti Acropolis.
Dagiti nagibasaran[urnosen | urnosen ti taudan]
- ^ a b "AπoYpaφή Πλnθuσuoύ - Katoιkιώv 2011. MONIMOE Πλnθuσuός" (iti Griego). Hellenic Statistical Authority.
- ^ Wells, John C. (1990). Longman a diksionario ti panagbalikas. Harlow, Inglatera: Longman. p. 48. ISBN 0-582-05383-8. naikabil "Atenas"
- ^ "Dagiti Linaon ken Pamunganayan ti Programa ti Panagkaykaysa kadagiti Arkeolohiko a Sitio ti Atenas". Heleniko a Ministro ti Kultura. www.yppo.gr. 31 Disiembre 2000.
- ^ CNN & Associated Press (16 Enero 1997). "Ti Gresia ket nakalukat ti 'nasantuan a kopita' ti Griego nga arkeolohiko". CNN. Naiyarkibo manipud iti kasisigud idi 6 Disiembre 2007. Naala idi 28 Marso 2007.
- ^ "Atenas". Naala idi 31 Disiembre 2008.
Ti Taga-ugma a Griego nga Athenai, ti naipakasaritaan a siudad ken kapitolio ti Gresia. Adu kadagiti kasaririt ken artistiko a kapanunotan ti klasiko a sibilisasion ket nagtaud idiay, ken ti siudad ket sapasap a naipanpanunotan a kas ti nakaipasngayan ti Lumaud a sibilisasion
- ^ BBC Pakasaritaan iti Griego a Demokrasia – Naala idi 26 Enero 2007
- ^ Encarta Taga-ugma a Gresia manipud iti Internet nga Arkibo– Naala idi 28 Pebrero 2012. Arkibo 31 Oktubre 2009.
- ^ "Dagiti mayor ti Siudad: Dagiti kabaknangan a siudad iti lubong babaen ti bileg ti panaggatang". Dagiti mayor ti Siudad. 2008. Naiyarkibo manipud iti kasisigud idi 6 Mayo 2008. Naala idi 12 Mayo 2008.
- ^ "Dagiti mayor ti siudad: Pateg ti Panagbiag – Dagiti kanginaan a siudad ti lubong". Dagiti mayor ti siudad. 2008. Naiyarkibo manipud iti kasisigud idi 24 Disiembre 2008. Naala idi 26 Disiembre 2008.
- ^ Heleniko a Turay ti Estadistika " PRESS RELEASE:Pablaak dagiti immun a nagbanagan ti 2011 a Senso ti Populasion", Heleniko a Turay ti Estadistika (EL.STAT.), 22 Hulio 2011. Naala idi 14 Agosto 2011.
- ^ Dagiti Kinapudno ti Atenas (2011). "Dagiti Kinapudo ken Bilang ti Atenas". aviewoncities.com. Naala idi 17 Hunio 2011.
796 442
- ^ a b "Dagiti pannakaidasig". Helelenikoa Ministro ti Kaunegan. www.ypes.gr. Naiyarkibo manipud iti kasisigud idi 4 Enero 2007. Naala idi 6 Enero 2007.
- ^ "EAETAT AπoYpaφn 2011" (PDF). www.statistics.gr. Naala idi 22 Agosto 2011.
- ^ CNN & Sports Illustrated (5 Septiembre 1997). "Ti sentimente ket mayasa a banag a ti Atenas ket nakaala ti 2004 Olimpiada". sportsillustrated.cnn.com. Naala idi 28 Marso 2007.
Dagiti silpo ti ruar[urnosen | urnosen ti taudan]
Midia a mainaig iti Atenas iti Wikimedia Commons
- Opisial
- Cityofathens.gr – Opisial a sapot ti pagsaadan ti Siudad ti Atenas


text:
VIGAN CITY – Uray la dua ti warrant of arrest a naiyisio maikontra iti maysa nga akusado iti carnapping nga inaresto dagiti nagtitipon nga elemento ti kapolisan idi malem ti Hunio 8.
Inaresto dagiti elemento ti kapolisan a pakaibilangan ti Vigan Police Station, CIDG RSOGT 1 ken HPGT ni Henrich Nisco Ganapin, aka “Bonito”, 23, ken residente iti Barangay III, Vigan City babaen ti bileg ti warrant of arrest nga inyisio ni Judge Gina Juan Chan ti Regional Trial Court, Branch 21, Vigan City a napetsaan iti Pebrero 25, 2015 ken Judge Francisco A. Ante, Jr., ti MTCC, Vigan City a napetsaan iti Pebrero 2, 2015.
Akusado ni Ganapin iti panaglabsing iti RA 6539 wenno Anti-Carnapping Act of 1972 ken attempted homicide ken robbery iti babaen ti Criminal Case Nos. 7573-V-2015 and CC numbers 14619 ken 14620 ket nairekomenda ti piansana a P180,000.00, P60,000.00 ken P100,000.00.
Nakakustodia itan ti akusado iti police station ti Vigan.#


text:
BANTAY, Ilocos Sur – Taga-Bangui, Ilocos Norte ti nakoronaan a Miss Saniata ti Ilocos Sur 2013 iti pageant a naaramid iti Quirino Stadium a masarakan iti beddeng ti Vigan City ken daytoy nga ili idi Pebrero 2.
Inatiw ni Danna Javier, ti dayag manipud iti nadakamat nga ili a pakasarakan kadagiti windmills, dagiti kinasalipna a mutia manipud iti Ilocos Sur, La Union, Pangasinan, ken Ilocos Norte iti panangiyalatna iti kina-Miss Saniata ti Ilocos Sur 2013, tampok a pabuya iti pannakaselebrar ti Kannawidan Ylocos Festival a nangrugi idi Enero 29 ken nagpatingga idi Pebrero 4.
Iti pannakakoronana a Miss Saniata ti Ilocos Sur, inawat ni Javier ti P100,000.00 a premiona ken isunto ti mangibagi iti Ilocos Sur iti maysa a nasional beauty contest.
Inyalat pay ni Javier ti Best in Swimsuit award.
Ni Jennyline Carla Malpaya, taga-Sta. Maria, Ilocos Sur, ti nakagun-od iti maikadua a puesto ket nakoronaan a kas Miss Saniata ti Ilocos Sur-World. Immawat ni Malpaya iti P75,000.00 a premio.
Napili ni Rosanna Andrea Reniva a kas Saniata ti Ilocos Sur-Environment ket inyawidna ti premio a P50,000.00. Napadayawan pay daytoy dayag a taga-San Juan, La Union a Miss Congenality.
Inyawid met ni Angelica Fernandez, mutia ti Caoayan, Ilocos Sur ti titulo a Model of the World-Philippines ket immawat iti P40,000.00.
Napili met ni Catterlie Mae Umalos ti Galimuyod, Ilocos Sur a First Runner-up, ken ni Annalita Vizcarra ti Urbiztondo, Pangasinan a Second Runner-up. Napili pay ni Vizcarra kas Best in Long Gown idinto a Best Designer ni Janvan Paquing, miembro ti Ilocos Sur Designers Guild, a nangdisenio iti inrampana a gown ket immawat iti P15,000.00 a premio.
Ni Sahvenna Jane Florentino, mutia ti Siudad ti Laoag, ti nangkuykoy kadagiti special awards a pakairamanan ti Star of the Night, Best in Talent, Miss Photogenic ken Ilocanos Choice ket inyawidna ti P20,000.00 a premiona kadagitoy a pammadayaw.
Ti salip iti kina-Miss Saniata ti tampok a pabuya ti Kannawidan Ylocos Festival a maang-angay iti maudi a lawas ti Enero ken umuna a lawas ti Pebrero kas panangselebrar ti Ilocos Sur iti panagwaywayasna a probinsia idi Pebrero 2, 1818.
Iti daytoy a tawen, duapulo ket dua a mutia ti nagsasalip para iti kina-Miss Saniata ti Ilocos Sur 2013. (Karaman ti report ni Mancielito S. Tacadena)


text:
STA. CATALINA, Ilocos Sur- Maysa a pagtaengan iti Barangay Cabaroan ditoy nga ili ti sinukisok dagiti polis idi Hunio 29 ket nakakumpiskada iti paltog ken balbala.
Nakakumpiska dagiti polis iti maysa a homemade a Caliber .38 revolver, 3 a bala para iti Cal. .38 ken maysa a bala para iti Cal. .45 iti balay ni Danilo Navarro Sr., y dela Cruz, 54, naasawaan, residente iti nadakamat a barangay.
Imet dagiti nagsukisok a binukel ti nagtipon a grupo ti Intel Branch ti ISPPO ken ISPPSMC ken ti polis ditoy nga ili ti search warrant a pinirmaan ni Judge Francisco Ante, Jr. ti MTCC, Vigan City.
Sinaksian dagiti barangay officials a pakaibilangan da Barangay Captain Amado Rea ken Barangay Kagawad Dennis Rea ti panagsukisok.#


text:
CANDON CITY – Dua a babbai ti biniktima dagiti mannipdut ditoy siudad idi Agosto 7.
Nabiktima dagiti mannipdut da Jhay-anne Compra, 21, ken residente iti Barangay Bagani Gabor, ditoy siudad; ken ni Sheena Guevarra, 24, residente iti Barangay Caburao, Santiago a nakapukawan ti selpon ken kuartada.
Napukaw ni Compra ti selponna nga aggatad iti P18,000, ATM iti Metrobank ken P1,150 a cash idinto a P20,000 ken ATM ti nasipdut manipud ken ni Guevarra.
Segun ken ni Compra, bayat ti pannakimisana iti simbaan, intaray ti maysa a lalaki a nakaaruat iti puraw ti bagna a naggianan ti selpon, Metrobank ATM ken kuartana.
Suspetsa met ni Guevarra a dagiti dua a babai a nanglipit kenkuana ti nangsipdut iti walletna a nakaikabilan ti kuartana.#


text:
BANTAY, Ilocos Sur – Sabali manen a motorsiklo ti naireport iti polis ditoy a mapukpukaw idi rabii ti Oktubre 4.
Inreport ni Ariel Pulido Perilla, 20, estudiante, baro, ken residente iti Zone 2, Bantay, Ilocos Sur, iti polis a natakaw ti motorsiklona a Yamaha Mio Sporty nga imparkingna iti sanguanan ti Bantay Arcade.
Kinuna ni Pulido nga imparkingna ti motorsiklona iti sanguanan ti Bantay Arcade idi agarup alas sais ti malem iti nadakamat a petsa sa napan nagkumpiuter iti Com shop Internet Cafe a masarakan iti maikadua a kadsaaran.
Idi sublien ni Pulido ti luganna idi agarup 9:00 ti dayta met laeng a rabii, awanen daytoy iti nangiparkinganna.
Sinapul ni Pulido ken gagayyemna ti motorsiklona ngem didan nasapulan isu nga inreportna ti insidente iti polis.#


text:
Rosales, Pangasinan
Ti Rosales ket maysa a primera klase nga ili iti probinsia ti Pangasinan iti Filipinas.
Dagiti baranggay[urnosen | urnosen ti taudan]
Ti Rosales ket nabingbingay a politikal kadagiti 37 a barbaranggay.[2]
- Acop
- Bakitbakit
- Balingcanaway
- Cabalaoangan Norte
- Cabalaoangan Sur
- Camangaan
- Capitan Tomas
- Carmay West
- Carmen East
- Carmen West
- Casanicolasan
- Coliling
- Calanutan (Don Felix Coloma)
- Guiling
- Palakipak
- Pangaoan
- Rabago
- Rizal
- Salvacion
- San Antonio
- San Bartolome
- San Isidro
- San Luis
- San Pedro East
- San Pedro West
- San Vicente
- San Angel
- Station District
- Tomana East
- Tomana West
- Zone I (Pob.)
- Zone IV (Pob.)
- Carmay East
- Don Antonio Village
- Zone II (Pob.)
- Zone III (Pob.)
- Zone V (Pob.)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Pangasinan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Pangasinan". Datos ti Populasion ti Ili. Dibision ti Panagsukisok ti LWUA. Naala idi 2 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Santa Barbara, Pangasinan
Ti Santa Barbara ket maysa a primera klase nga ili iti probinsia ti Pangasinan iti Filipinas.
Dagiti baranggay[urnosen | urnosen ti taudan]
Ti Santa Barbara ket nabingbingay a politikal kadagiti 29 a barbaranggay.[2]
- Alibago
- Balingueo
- Banaoang
- Banzal
- Botao
- Cablong
- Carusocan
- Dalongue
- Erfe
- Gueguesangen
- Leet
- Malanay
- Maningding
- Maronong
- Maticmatic
- Minien East
- Minien West
- Nilombot
- Patayac
- Payas
- Poblacion Norte
- Poblacion Sur
- Sapang
- Sonquil
- Tebag East
- Tebag West
- Tuliao
- Ventinilla (Ventinilla East)
- Primicias (Ventinilla West)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Pangasinan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Pangasinan". Datos ti Populasion ti Ili. Dibision ti Panagsukisok ti LWUA. Naala idi 2 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Karit iti akem ti IP elders itatta
Ni BEN SOLANG
www.nordis.net
MAIKADUA ITI TALO A PASET
Click here for first part
This is the speech of elder Benedict Solang of the Cordillera Peoples Alliance during the 6th Congress of the Metro Baguio Tribal Elders and Leaders Assembly (MBTELA) at the Ibaloi Heritage Garden, Baguio City. Agosto 8, 2017. — Ed
Isilpotayo ti saritaan iti nainsigudan nga elders iti panagakem para iti progresibo a panagbaliw ken taray ti gimong.
Nainsigudan nga istruktura iti socio-pulitika ken kultura
Dagiti elders iti pannarabay ti Nainsigudan nga Istruktura iti Socio-Pulitika (NISP) ken kultura kas makita iti ugali (values) ken nainsigudan a kaammuan (indigenous knowledge).
Dagiti NISP ken kultura kas dagiti ugali (values) ken nainsigudan a kaammuan (indigenous knowledge) iti Kordilyera: 1) Bodong/Vodchong – iti nalawa a sakop ti Kalinga ken paset ti Mountain Province, Abra ken Apayao; 2) Dap-ay/Ator/Batog – iti Mountatin Province ken paset ti Sourthern Abra ken Ilocos Sur; 3) Tungtong – iti Ibaloi ti Benguet; 4) Hidit – iti Ifugao.
Dagiti nainsigudan a kultura kas ti ugali ken nainsigudan a kammuan: 1) Ayyew – iti amin a material a banag kas ti makan, pagbalayan/komunidad, aniaman nga usaren a rekurso ken kinabaknang, alaen laeng ti kasapulan, aywanan ti rekurso ken kinabaknang para iti agdama ken sumaruno a henerasyon; 2) Inayan – saan nga agaramid iti aniaman a pagdaksan ti tao ken ili, ti dakes nga aramid ket agsubli (karma).
Ti saád (status) nga elder/ panglakayen/ pangat/ mambunong/ ken dadduma pay ket para iti panagserbi iti umili. Kolektibo ti panagamiris ken panagdesisyon (direct democracy iti ili/tribu, naiduma iti pyudal-kapitalista burgis). Iti met fetad/betad, mamobilisa ti amin nga umili/tribu para iti aniaman a kasapulan kas iti tribal war idi, depensa iti teritoryo kas iti anti-dam/anti-mining, iti didigra kas ti puor/layus, no adda aksidente/nalmes ken dadduma pay. “Aditako bokodan di gawis,” ti kayat a sawen daytoy ket aniaman a pagsayaatan para iti pagbiagan ken para iti urnos ti umili ket ibingay/iwaras.
Ti panagakem ti elders babaen kadagiti NISP, kas ti bodong pangat wenno dap-ay elder a modelo kadagiti ugali ken nainsigudan a kaammuan, ti kayattayo nga ikarga iti Genuine Regional Autonomy. No saan a mabigbig ti NISP ken ti umannatup a panagakem dagiti elders kas ti panagrisut kadagit kaso/riri/risiris ket saan nga agpayso nga awtonomiya. Uray koma iti Local Government Code (LGC) ket ipuesto dagiti NISP ken dagiti elders kadagiti rumbeng a lugarda iti panaggobierno iti tukad barangay ken agpangato iti umannatup a tukad.
Elders iti nainsigudan a gimong
Ti elders iti nainsigudan a gimong, iti tradisyonal a galad ken panagtaming ken iti napadur- as wenno baro a tipo ti galad ken panagtameng kas Elder/Lider.
Traditional Elder. Dagiti mabigbig iti clan, ili, tribu gapu iti panagserbida iti umili babaen ti panagidaulo, panagakem iti ritual, panagrisut iti risiris iti nagbaetan ti umili, kas met dagiti risiris iti baet dagiti clan-ili-tribu, ken dadduma pay a panagserbi para iti pagsayaatan ti umili ken mapagtalinaed ti panagkaykaysa ti umili. Maibilang dagiti lallakay/ panglakayen ti dap–ay/ ator/ batog, pangat/ peace pact holder ti bodong/ vochong, mambunong, mangidaulo kadagiti pangkabiagan/ pangsalun-at, mingor/ maingel iti tribal war idi, kdpy. Iti sigud wenno tradisyon ket lallaki dagitoy. Ngem adda met babbai a peace pact holder, kas met ti kaadda ti babai a mabigbig iti dap-ay. Iti sigud a galad ket lakay/baket – adda edad. Napinget ti panaglaban iti aniaman a mangagaw/ mangperdi iti daga ken kinabaknang a puon ti pangkabiagan ken identidad/ pagkatao kas umili/ tribu.
Baro a tipo nga elder/lider. Daytoy ti mas napadur-as nga elder/lider. Rimsua ti napadur-as kas baro a tipo ken addaan galad nga aktibista elder/lider iti agarup uppat a dekada a panagtignay ti umili a mangsalaknib iti daga, pangkabiagan ken karbengan iti bukod a pangngeddeng kas nainsigudan nga umili wenno nailian a minorya ti Kordilyera. Malaksid iti kagagalad ti tradisyunal nga elder, mainayon ken napadur-as pay ti elder/eider kas ti sumaganad:
Agtultuloy ken naan-anay a panagadal dagiti elders tapno masurotan ti silpo dagiti direkta a parikut ken aniaman a mangdistorbo iti ili, gagangay a mangisayangkat iti innadal dagiti elders. Maaddan iti naan-anay a pannakaammo ken mapadur-as ti kapasidad iti panagtaming kas elders. Rekisito daytoy iti sango dagiti adu nga isyu/problema ken iti awan sardeng a panagbalbaliw ti gimong. Ti pundamental a saludsod iti aniaman a problema/panagbalbaliw ket : “Para kadi iti interes ti umili daytoy wenno saan?” Nalaka a makontra dagiti nalatak a makadangran wenno kontra umili a proyekto, programa ken patakaran. Ngem uray dagiti makaallilaw a gandat ket nalaing ti elders a mangtakuat iti palso, no naisigurado kadakuada ti innadal/ panagamiris.
Iti tradisyon ti nailian demokratiko a tignayan ti umili ti Kordilyera, agrugi idi panawen ti diktadurya a U.S-Marcos – lalaki wenno babai, nataengan wenno saan; ket napinget a nagtignay ken nagdaulo para iti pagsayaatan ti umili. Nangruna kadagiti laban ti umili kasilpo iti daga, pangkabiagan, militarisasyon/ karbengan tao, NISP ken kultura/ugali. Awan garud ti mailaksid iti panagdaulo wenno panagakem kas elder. Ti kasapulan ket ti panagtignay nga awit dagiti NISP ken dagiti ugali/values ken wagas para ti panagserbi iti umili. Isu nga iti panagakem ken panagserbi ket aktibista ti panaggaraw dagiti elders.
Kabuklan a kasasaad ken panagakem ti elders
Napateg ti panag akem ti elders kadagiti programa ken kampanya ti progresibo ken militante a tignayan ti umili ti Kordilyera iti panangsalaknib ti nagtaudan a daga ken para ti bukod a pangngeddeng kas nainsigudan nga umili wenno nailian a minorya, iti nasurok uppat a dekada agrugi idi panawen ti US-Marcos Dictatorship.
1. Panagbaliw ti nainsigudan nga istruktura iti socio-pulitika. Nasken ti panagtaming dagiti elders iti progresibo a panagbaliw ti sistema ti bodong iti sumaganad:
a) Iti sigud a tradisyon ti bodong ket iti baet laeng ti dua a tribu/ili. Gapu iti kasasaad idi panawen ti Chico-Cellophil nga adu ti tribu ke ili nga apektado, nagkaykaysaan dagiti elders/papangat ken umili a mabigbig ti baro a tipo ti multilateral bodong. Nairusuat ken naipagna dautpu ladagoto adi a pagta (peace pact) dagiti amin nga apektado kadagiti makaperdi a proyekto, karaman dagiti solidarity partners iti dadduma a paset ti Kordilyera, ti pagilian ken iti ballasiw-taaw.
b) Iti sigud a tradisyon ti bodong ket awtomatik ti panaggaraw ti ili/tribu a labanan ti aniaman a panaglabsing iti teritoryo/rekurso, panaglabsing iti biag, ken panaglabsing iti dayaw/integridad ti sinnoman a kameng iti ili/tribu. Umannatop daytoy idi panawen a ili/tribu ti tukad ti gimong sakbay ti kolonyalismo. Awan ti sentralisado a gobierno. Ita a tiempo, aglalo iti agdama nga adda civil war (laban iti baet ti umili ken sentralisado a gobierno), ket naamiris a saanen nga aplikabli ti paset ti bodong iti awtomatik a panangibales iti panaglabsing ti biag kas iti natay iti labanan nga NPA (rebolusyonaryo) wenno AFP soldado (gobierno). Nabayag a tungtongan daytoy kadagiti elders ken umili. Ti resulta a nagkakaysaan iti patakaran kadagiti binodngan ket “ilaksid dagiti armado – AFP wenno NPA” iti probisyon wenno proteksyon ti bodong. Indibidwal a desisyon ti ititipon ti maysa a tao iti NPA wenno AFP isu a saan a mairaman ti bodong ditoy. No matayda iti labanan, parehas ti obligasyon ti binodgnan nga asikasuen ken ipatulod a nasimpa ti bangkay iti sadinnoman nga ili/tribu a nakaibilangan ti natay. Saan nga apektado ti bodong. Ti progresibo a resulta daytoy ket nauneg ken pundamental para iti talna ken kappia kadagiti binodngan a lugar.
c) Kasilpo iti multa kadagiti kaso a sanguen dagiti elders iti binodngan ken dap-ay/ator areas, adda met addang iti umannatop a multa.
2. Dagiti organisastyon ti elders: Kalinga Bontoc Peace Pact Holders Association (KBPPHA) iti probinsia ti Kalinga ken Bontoc; Cordillera Bodong Association (CBA); Binodngan Pongors Organization (BPO) iti probinsia ti Kalinga ken Bontoc; Movement for the Advancement of Inter-Tribal Unity or Development (MAITUD) iti Mountain Province; Am-a ya In-a ay Mannakem id AMPIS (AM-IN) kadagiti probinsia ti Abra, Mountain Province ken Ilocos Sur; Abra Binodngan Elders Assembly (ABEA) iti probinsia ti Abra; Metro-Baguio Tribal Elders and Leaders Association (MBTELA) iti Baguio City ken Cordillera Elders Alliance (CEA) iti Cordillera Region.
3. Nagtaudan a Daga / Ancestral Land (AL). Ti karbengan iti nagtaudan a daga ti maysa a pundamental a buya ti karbengan kas nainsigudan nga umili. Iti panagamiris ken konsepto ti praktika ti Nagtaudan a Daga iti Kordilyera, impablaak ti CPA, a ti AL ket “para iti ispesipiko nga umili ken ispesipiko a lugar” (people and area specific). Kayatna a sawen a localized ti aplikasyon ti nagtaudan a daga, kas pagarigan, ti nagtaudan a daga ti taga Butbut ket idiay Butbut, saan nga uray sadinno a paset ti Kalinga a kas idiay Tabuk ta i-Kalinga-da ket paset ti Kalinga ti Tabuk, wenno ag-claim-da ditoy Baguio ta ti Baguio ket paset ti Kordilyera, ken taga Kordilyera-da met. Daytoy a panangilawag ti tignayan ti nangsolbar iti agrugi idi 1990’s nga adu koma a risiris idiay Tabuk, ditoy Baguio ken iti dadduma a lugar gapu iti claim dagiti oportunista kas ti kameng ti Cordillera Peoples Liberation Army (CPLA) a naggandat a tagikuaen ti paset ti government center ditoy Baguio nga AL-da. Kas met idiay Tabuk nga ag-claim dagiti taga surong nga AL-da dagiti paset ti Tabuk gapu ta paset ti Kalinga ti Tabuk.
Daytoy met ti kontexto ti position nga ti rumbeng nga IPMR ditoy Baguio ket Ibaloi ta ti Baguio ket nagtaudan nga daga ti Ibaloi, nu man pay gapu iti panagbaliw ti gimong ket adu tayo nga agsasabali ti puon na nga nainsigudan nga umili ditoy.
Inpablaak met ti tignayan babbaen ti CPA a nu man pay kasta nga ti AL ket localized (people specific area specific), ti entero nga rehyon Kordilyera ket kolektibo a Nagtaudan nga Daga (Ancestral Land/Ancestral Domain) ti nagkaykaysa nga amin nga nainsigudan nga umili iti Kordilyera.
Takder met ti progresibo nga tignayan nga bigbigen (affirm) ti gobyerno dagiti establisido nga nagtaudan a daga dagiti pamilya/clan/ili/tribu, imbes nga ipilit dagiti divisive nga CALT/CADT; nga ti dadduma ket saan nga nagtaudan nga daga ti basaran, kas dagiti government administrative jurisdictions ti barangay/munisipyo/probinsya.
Iti agdama, kanayon nga malabsing ti karbengan iti nagtaudan a daga iti panangtraidor ti gobyerno (NCIP) babaen ti killo nga implementasyon ti FPIC nga pabor kadagiti corporate projects ket maawanan dagiti umili iti nagtaudan a daga.# nordis.net
To be continued


text:
SAN JUAN, Ilocos Sur – Indagadag dagiti mangngalap ditoy nga ili ken ni Cong. Ryan Singson ti pannakapasardeng ti illegal a panagkalap iti probinsia, nangnangruna iti kabaybayan a sakup daytoy nga ili.
Daytoy ti kiniddaw dagiti mangngalap ken ni Singson bayat ti naangay a konsultasion kadakuada itay nabiit.
Kinuna dagiti mangngalap nga adda dagiti naipasdek a fish sanctuary iti kabaybayan ditoy nga ili ngem bimmassit ti makalapanda gapu iti panagbongbong.
Mapapati nga aggapu iti kabangibang nga ili dagiti mangiwaywayat iti panagbongbong.
Mangisaysayangkat ni Singson iti konsultasion kadagiti nadumaduma a sektor iti umuna a distrito tapno ammuenna dagiti kangrunaan a problemada.#


text:
SANTIAGO, Ilocos Sur – Siam a tattao ti tinengngel dagiti polis gapu iti panagibiaheda nga awan ti permisoda kadagiti naputedputed nga akasia sadiay Barangay Nalasin ditoy nga ili idi malem ti Marso 18.
Tinengngel dagiti polis ti drayber ti Mitsubishi Canter a nagkarga kadagiti naputedputed a kayo ti akasia a nainaganan Wilbert Palacpac y Castillo, 44, naasawaan, residente iti Barangay Balaleng Centro, Bantay, ken dagiti kakaduana a pakaibilangan da George Navarro y Navarro, Christopher Remalos Roqueta, John Paul Navarro y Tabuno, Adolfo Tapat y Navarro, Kevin Tapat y Ulero, Juper Rapisora y Rojas, Romel Montano y Rabino, ken Romeo Montano y Marmoles, agpapada a residente iti Brgy. Lubong, San Vicente, Ilocos Sur.
Kinumpiska met dagiti polis dagiti naputedputed nga akasia idi awan ti maiparang dagiti suspek a dokumento para iti pannakaibiahe dagitoy. Ti laeng cutting permit nga inyisio ni Barangay Captain Fidel D. Segundo ti Barangay Naguimba, Banayoyo, Ilocos Sur a napetsaan, Marso 6, 2014 ti iggem dagiti suspek.
Naipan dagiti suspek, agraman ti lugan ken dagiti kargana iti police station para iti umisu a disposision.#


text:
Sunday, November 30, 2014
SEND-OFF PROGRAM AND PARTY NI TIO PROCESO, RINAMBAKAN TI CABUGAO SOUTH CS
Cabugao, Ilocos Sur – Indauluan ni Mrs. Melvie S. Sajonia, Principal II, Cabugao South Central School, Brgy. Bonifacio, Cabugao, Ilocos Sur dagiti padana a mangisursuro ken Staff/Employees ti Cabugao DepED District Office a nangrambak ti panagretiro ni Mr. Proceso C. Cobangbang, Jr. a kas Administrative Aide iti nasao a pagadalan idi Hunio 15, 2014 ket naaramid ti send-off party a naisagut kenkuana idiay Barangay Sabang, Cabugao, Ilocos Sur idi Agosto 25, 2014.
Naipaayan ti Send-off Party ni Tio Proceso (awag dagiti kasingedna) maigapu iti naballigi a panagturposna iti termino ti panagtrabahona iti pagadalan ti Cabugao South Central School iti unos ti 29 a tawen.
Nangrugi a nagtrabaho ni Tio Proceso idi Tawen 1985 a kas Administrative Aide ken nagretiro iti serbisio idi Disiembre 2013.
Nayanak ni Tio Proceso idiay Quezon, Cabugao, Ilocos Sur idi Hulio 2, 1960 kadagiti agassawa a Loreto Cobangbang ken ni Gervacia Cobangbang.
Nagbasa ti Elementaria ken nagturpos idiay Cabugao South Central School ken High School idiay Cabugao Institute. Nagkolehio idiay NCBA, Manila idi Tawen 1980.
Nayasawa ken ni Monaliza G. Cobangbang ken addaanda iti tallo a bunga nga isuda Liezle Cobangbang-Sol; Chester Cobangbang ken ni May-ann Cobangbang-Larzon.
Imbatad ni Mrs. Melvie S. Sajonia, Principal II, Cabugao South Central School a maysa a nagaget ken mapagwadan nga empleado ti DepED- Cabugao ni Tio Proceso kabayatan iti panagserbisiona ditoy a pagadalan. # (Web In-Action)
Posted by Bayan ng Cabugao, Ilocos Sur at 11:40 AM
Subscribe to: Post Comments (Atom)


text:
Purpuro
Ti purpuro (Ingles:archipelago) wenno makunkuna pay a grupo ti isla, ket maysa a kawar wenno ummong iti is-isla. Ti balikas iti Inggles nga archipelago ket naala iti Griego ἄpxι- – arkhi- ("ehukotibo") ken πέλaYoς – pélagos ("baybay") babaen ti Italiano nga arcipelago. Iti Italiano, mabalin nga iti panagsurot ti tradision ti kina-ugma, ti purpuro isu ti husto a nagan ti Baybay Eheo ken, ti napalabas, ti panag-usar ket naiyalis iti Is-isla nga Eheo. Inus-usar daytoy tatan iti aniaman a grupo iti isla wenno, iti sagpaminsan, iti baybay a naglaon ti adu a bilang ti naiwarwaras nga is-isla a kas iti Baybay Eheo.[1]
Dagiti kita ti purpuroUrnosen
Dagiti purpuro ket mabalin a masarakan nga agmaymaysa iti bagi ti maysa a kadanuman wenno kaarruba iti maysa a dakkel a bagi ti masa ti daga. Kas pagarigan, ti Eskósia ket addaan ti 700 a ribo nga is-isla a palikmutenna ti kangrunaan a daga a mangaramid iti maysa a purpuro. Dagiti purpuro ket masansan a bulkan, a maporporma ti igid dagiti arko ti isla a naaramid iti nasasabtan a sona wenno rehion dagiti bulkan, wenno nagbanagan pay iti pannakainurunur, pannakanayon ti dag-daga, ken kangato ti daga.
Dagiti lima a baro a pagilian a kadawyan a purpuro ket Indonesia, Hapon, Filipinas, Baro a Selanda, ken ti Nagkaykaysa a Pagarian. Ti kadakkelan a purpuro a pagilian babaen ti kalawa ket ti Indonesia.[2]Ti purpuro nga addaan ti kaaduan nga is-isla ket ti Purpuro a Baybay idiay Pinlandia.
Dagiti nagibasaranUrnosen
- ^ "Archipelago". Farlex, Inc. 2008. Naiyarkibo manipud iti kasisigud idi 2008. Naala idi 2008-10-02.
- ^ "Indonesia". The World Factbook. Central Intelligence Agency. 2008-12-04. Naala idi 2008-12-07.


text:
Lingsat Bering
Nagsasabtan: 66°0′N 169°0′W / 66.000°N 169.000°W
Ti Lingsat Bering (Ruso:БepиHroB пpoлиB, Beringov proliv), makunkuna dagiti patneng a tattao idiay a kas Imakpik ket maysa a lingsat a nagbaetan ti Rawis ti daga Dezhnev, Chukotka, Rusia, ti akindaya unay a murdong (169°43'W) iti kontinente ti Asia ken Rawis ti daga a Prinsipe ti Gales, Alaska, Estados Unidos, ti akinlaud unay a murdong (168°05'L) iti kontinente ti Amianan nga Amerika, nga addaan ti latitud 65°40'N, agpa-abagatan bassit iti Polar a sirkulo. Ti agdama a nagbeddengan ti Estados Unidos ken Ruso iti lingsat, a tinulagan laeng babaen ti Estados Unidos, ket ti 65°40'N. Ti nagan daytoy a baybay ket sagpaminsan pay a naipangiletra a kas Behring kadagiti kadaanan a liblibro.
Ti Lingsat Bering ket isun a suheto iti sientipiko a panpanunoten a dagiti nagtagitaon ket naggapuda manipud iti Asia a mapan iti Amerika a nagballasiw ti daga a rangtay iti panawen a ti taaw ket ababaw, wenno nagbanagan dagiti glasier a nagkandado dagiti nawatiwat a kadanuman, a nagisarang ti pantok ti baba ti taaw. Ti kastoy ket agpalubos kadagiti nagtagitaon ti magna manipud idiay Siberia a mapan idiay Alaska, isu a nataoanda ti Amianan ken Abagatan nga Amerika.


text:
Thursday, August 24, 2017
ANTI-DENGUE CAMPAIGN, AGTULTULOY KADAGITI MATUTUDO A BULAN
Cabugao, Ilocos Sur – Nupay makunkuna a “zdero dengue incidence” ti kaaduan a barangay ti ili ket agtultuloy latta ti Anti-Dengue Campaign ti LGU-Cabugao babaen iti panangiwardas dagiti Personnel ti Cabugao Municipal Health Office nga idauluan da Dr. Mark-Lawrence T. Tirao ken ni Public Sanitary Inspector Jeanette Garcia kadagitoy a bulan a matutudo.
Sakbayna, nayeskediul ti information drive-da kadagiti pageskuelaan-sekundaria iti ili a kas iti Lipit National High School; Sisim National High School; Pug-os National High School; ken ti Cabugao National High School (Turod) ket naipaganetget iti panagaramidda kadagiti aktibidad a mangprebentar iti panagraira daytoy a naranggas a sakit.
Nagitedda pay iti material a pangkontra iti dengue a kas iti O/L (Obcidal/Larvacidal) Trap.
Buklen ti nasao nga estratehia iti pananglaban ti dengue babaen iti panangadaptarda iti DOH 4s Kontra Dengue: Search and Destroy, Seek early consultation, Self-protective measures and Say no to indiscriminate fogging.
Panagdaldalus iti aglawlaw ken madalusan dagiti nasamek a disso iti arubayan ti posible a pagyanan ti lamok iti kaskenan pay a maaramid. Sumarsaruno ti defogging a mausar a pangkontra iti makadangran a lamok no kumaron ti situasion.
Dagitoy nga aksion ken inisiatiba ket gubuay iti nasamay a programa iti pananglapped ti nadakamat a sakit ita a panawen ti panagtutudo babaen iti panangitandudo ti Gobierno Munisipal nga idauluan ni Mayor Josh Edward S. Cobangbang tapno masalbar dagiti umili nangruna kadagiti ubbing iti pannakakagat iti agdangran a lamok. # (Web In-Action)
Sakbayna, nayeskediul ti information drive-da kadagiti pageskuelaan-sekundaria iti ili a kas iti Lipit National High School; Sisim National High School; Pug-os National High School; ken ti Cabugao National High School (Turod) ket naipaganetget iti panagaramidda kadagiti aktibidad a mangprebentar iti panagraira daytoy a naranggas a sakit.
Nagitedda pay iti material a pangkontra iti dengue a kas iti O/L (Obcidal/Larvacidal) Trap.
Buklen ti nasao nga estratehia iti pananglaban ti dengue babaen iti panangadaptarda iti DOH 4s Kontra Dengue: Search and Destroy, Seek early consultation, Self-protective measures and Say no to indiscriminate fogging.
Panagdaldalus iti aglawlaw ken madalusan dagiti nasamek a disso iti arubayan ti posible a pagyanan ti lamok iti kaskenan pay a maaramid. Sumarsaruno ti defogging a mausar a pangkontra iti makadangran a lamok no kumaron ti situasion.
Dagitoy nga aksion ken inisiatiba ket gubuay iti nasamay a programa iti pananglapped ti nadakamat a sakit ita a panawen ti panagtutudo babaen iti panangitandudo ti Gobierno Munisipal nga idauluan ni Mayor Josh Edward S. Cobangbang tapno masalbar dagiti umili nangruna kadagiti ubbing iti pannakakagat iti agdangran a lamok. # (Web In-Action)
Posted by Bayan ng Cabugao, Ilocos Sur at 2:18 PM
Subscribe to: Post Comments (Atom)


text:
Inapresiar ni Mayor Ediboy ti pannakaawis dagitoy a nagidonar gapu iti nakitada a kasapulan dagiti Polis iti panangaywanda “police visibility” ti linak ken talna para kadagiti umili. Impaganetget pay ti Alkalde iti amin a taga-LGU nga ipariknada latta ti nasayaat a panangpasangbay kadagiti umay iti Munisipio ken matulongan koma dagiti agipatpatungpal iti pannakadalus ti aglawlaw ta mangrugin nga agsangpet ti balikbayans.
Monday, January 30, 2012
PAG-PATRULIA A BISIKLETA, NAITED ITI PNP-CABUGAO
Cabugao, Ilocos Sur - Dua a baro a bisikleta ti naidonar iti LGU-Cabugao nga idauluan ni Mayor Edgardo “Ediboy” S. Cobangbang, Jr. manipud kadagiti saan a pinainaganan nga indibidual nga immay nagbisita/bimmakasion ditoy ili ti Cabugao. Dagitoy a bisikleta ket maited kadagiti kameng ti Municipal Police Station nga idauluan ni COP William N. Nerona ket nayawat dagitoy kalpasan ti Flag Ceremony iti bigat ti Enero 30, 2012 ditoy Munisipio ti Cabugao.
Inapresiar ni Mayor Ediboy ti pannakaawis dagitoy a nagidonar gapu iti nakitada a kasapulan dagiti Polis iti panangaywanda “police visibility” ti linak ken talna para kadagiti umili. Impaganetget pay ti Alkalde iti amin a taga-LGU nga ipariknada latta ti nasayaat a panangpasangbay kadagiti umay iti Munisipio ken matulongan koma dagiti agipatpatungpal iti pannakadalus ti aglawlaw ta mangrugin nga agsangpet ti balikbayans.
Nagyaman met ni Hepe Nerona ken ni Mayor Ediboy ken iti imatang ti Pamilia-LGU iti naawatda nga usarenda nga agpatrulia. Impeksana a babaen kadagitoy ket mangpapintas pay ti sistema ti panagpatruliada a mangtagiben/mangmantener ti linak ken talna iti intero a Munisipalidad. # (Web In-Action)
Posted by Bayan ng Cabugao, Ilocos Sur at 10:35 AM 0 comments
Saturday, January 28, 2012
NAIKKAN TI FINGERLINGS, 4-H CLUB TI BRGY. NAMRUANGAN
Cabugao, Ilocos Sur – Paset ti direktiba ni Mayor Edgardo “Ediboy” S. Cobangbang, Jr. ti pannakapapigsa ti 4-H Club Cabugao tapno maipokus ti umisu/maasikaso ti pakatulongan kadagitoy a sektor.
Ti DA-LGU ti pannakaramay ti Gobierno Munisipal a mangigiya ken mangtarabay kadagitoy nga out-of-school youths.
Idi Enero 26, 2012, inyawat ti DA-LGU nga imbagian ni Mrs. Milagros R. Paz, Municipal Fishery Coordinator ti 800 a Tilapia Fingerlings ti 4-H Club-Namruangan ket naibulosda idiay naisibar a fishcage a nakubong ti iket sadiay sabangan ti Karayan Cabugao.
Inted ti DA-LGU ti iket ken maipupok idinto ta iti pannakaiplastarna ti inaramid dagiti kameng ti 4-H Club. Pagrebbengan pay ti gunglo ti mangpadakkel kadagiti fingerlings agingga a maapitda. Kuna ni Mrs. Joenah G. Sevilleja, Municipal Coordinator ti 4-H Club nga indariragdan ken ni Kapitan Robertson Gorospe ti panangtulongna met kadagiti miembros kadagiti pakaseknanda iti proyektoda.
Imbatad ni Miss Lineth Ilar a mariknada ti naan-anay a panangisakit ti Gobierno Munisipal kadakuada ken agyamanda unay ken ni Mayor Ediboy. Plano dagitoy nga agtutubo a kalpasan ti panangapitda ti pupokda a tilapia, agkiddawda ti proyekto iti DA-LGU ken iti Opisina ti Mayor para iti Hog Raising Project ken kayatda ti makipaset kadagiti pa-training nga isayangkat ti NGO’s ken TESDA idiay Barangay Turod.
Innayon ni 4-H Club President Lineth Ilar a naipanawen daytoy a proyektoda ta natalna ti sabangan ti Karayan Cabugao ken adda pakakumikomanda ta nanipud pay idi bulan ti Disiembre 2011 a nabattaway ti itatapogda nga agkalap ta agdaweldawel ti baybay. # (Web In-Action)
Posted by Bayan ng Cabugao, Ilocos Sur at 2:23 PM 0 comments
“MAURAYTO TI PUONAN, ‘TULOY LATTA’T OPERASION!”
Cabugao, Ilocos Sur – “Maurayto ti puonan, tuloy latta’t operasion ti Dayo”, imbatad ni Mr. Marciano “Amas” Raciles, Presidente ti Cabugao Livestock Traders Association ita nga aldaw ti Dayo, Enero 28, 2012.
Naipadanonen ti kalikagumda iti Gobierno Probinsial ken Munisipal, segun iti Sekretario ti asosasion ti Dayo, a pannakapaadda iti puonanda tapno masupusopan ti pagkurangan dagiti aggatang kadagiti mai-dayo nga animales ditoy Cabugao iti aldaw ti Sabado.
Nupay kasta, mar-aramid latta met ti gagangay a panaglinnako ken panagginnatang dagiti agatendar iti Dayo, indibidual wenno bagonan ta saanda a mabalin a langanan ti di dumagas a maki-Dayo ta daytoy metten ti inaldaw a trabahoda ken nayon a pamagketanda ti pagbiaganda.
Iti nabiit pay a mitingda, imbaga ni Mr. Elpidio Mejia, Sekretario ti asosasion a kaaduan a kameng ti nagdamag no kaano ti idadateng ti kalikagumanda a pagpuonanda. Nupay kasta, mangnamnamada a mapaaktibonto ti aktibidades ti linnako-ginnatang a kangrunaan nga aktibidades iti panag-Dayo apaman nga adu ti kaduada nga aggatang. # (Web In-Action)
Posted by Bayan ng Cabugao, Ilocos Sur at 2:19 PM 0 comments
AWAN TI PAGKUNAAN KADAGITI AGIBAGNOS TI TRAPIKO
Cabugao, Ilocos Sur – Paset ti programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. ti pannakaipakat ti sistematiko ken naurnos a trapiko a kakibin ti panagaktibo ti “economic activities” dagiti umili a mangpaprogreso ti Munisipalidad.
Ipampamatmat dagiti kameng ti Traffic Officers/Enforcers a naawagan ti “Blue Boys” iti alibtakda a mangiwardas ti naannayas a trapiko no aldaw ti Tienda idiay Merkado Publiko (NISTC) ken aniaman a pagteng a pagpupuniponan ti tao nga agdaliasat.
Daytoy ti kaaduan a kapaliiwan dagiti umili ket mabigbig daytoy nga akemda iti nasayud a panaggunay ti tao, lugan, pasamak iti inaldaw.
Ti Traffic Officers/Enforcers wenno masasao a Blue Boys ket karamanda iti pakabuklan dagiti empleado iti masakupan ti Tiendaan kas mayalubog iti Memoradum Order manipud iti Ehekutibo a sanga ti Gobierno Munisipal idi Agosto 15, 2011.
Dagiti Blue Boys ket kaduada dagiti kameng ti NISTC Task Force, Security, ken Utility a a mangmantener ti operasion ken mentenansia ti Tiendaan. # (Web In-Action)
Posted by Bayan ng Cabugao, Ilocos Sur at 2:17 PM 0 comments
Friday, January 27, 2012
NATARIMAAN A PASDEK TI ESKUELA, NATALGEDEN A PAGBASAAN
Cabugao, Ilocos Sur – Maysa a prayoridad a programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. ket iti pannakasigurado a natalged ti pasdek a pagyanan dagiti ubbing nga agad-adal iti elementaria iti ili ti Cabugao. Maysa ti pagadalan ti Barangay Salomague ti addaan ti umaboten ti 20 a tawennan a pasdek nga us-usaren latta idi dagiti agbasa.
Babaen ti naregget a kalikagum dagiti mangisursuro ken nagannak iti Salomague Elementary School nga idauluan ni Mr. Ronel Ubaldo, Head Teacher 3, napatarimaan ti daan a Bagong Lipunan Building iti nasao a pagadalan a no ar-arigen ket kabuteng dagiti mangisursuro ken ubbing a pagklasean idi kallabes a tawen gapu ta narukopen ti bobedana a tinidtid a bulo ngem inkapilitan a ditoy ti paklasean ti tallo a grado.
Ngem gapu ta kasapulanen a matarimaan, pinabaro ti Gobierno Munisipal ti tallo a kuarto a pasdek ti eskuela babaen ti panangaprobar ni Mayor Edgardo “Ediboy” S. Cobangbang, Jr. a nakaigastosan ti P800,000 tapno adda pagklasean ti Grade 4,5, ken 6 ti nasao a pagadalan itay panagseserrek ti Hunio 2011.
“Natalgeden ti riknami nga agklase ta napasayaat ti bubongan ti eskuela,” kuna ni Mr. Ronel Castaneda, mangisursuro ti nasao a pagadalan. “Agyamankami ken ni Mayor Ediboy ken ti Sangguniang Bayan.”
Segun pay ken ni Mr. Ronel Ubaldo, Head Teacher 3, manamnama a maikkan ti bobedana ti napabaro a pasdek iti panangngalay ti 1st Quarter daytoy a tawen 2012 kas pakabuklan manen ti kalikagum dagiti mangisursuro ken nagannak ken iti panangaprobar ni Mayor Ediboy babaen ti panangiyendorso ti Sangguniang Bayan iti panangyuna da Vice Mayor Danny Q. Gazmen ken SB Member Vicky S. Serna, Chairman, Committee on Education. # (Web In-Action)
Posted by Bayan ng Cabugao, Ilocos Sur at 10:36 AM 0 comments
COMMUNITY SERVICE, PAGPILIAN TI AGLABSING TI ORDINANSA
Cabugao, Ilocos Sur – Ti Community Service Program ket itandudo ti Gobierno Munisipal nga idauluan ni Mayor Edgardo “Ediboy” S. Cobangbang, Jr., ken nairaman iti “The 2011 Code of General Ordinances of Cabugao, Ilocos Sur” a pinanday ti Sangguniang Bayan ken inaprobaran ti Municipal Mayor.
Nabukel daytoy nga imbes nga agbayad ti multa wenno mabalud ti nakaaramid ti kamali, agobra laengen iti ammona a kuditen iti makedngan nga oras a kaibatogan ti multana. Maibasar daytoy iti pannusa nga ipaulog dagiti amin a gagangay nga ordinansa (kas koma iti obstruction of the street, astray animals, anti-littering) nga inaprobaran ti Sangguniang Bayan ti ili a Cabugao, Ilocos Sur ken maipakpakat agingga iti agdama.
Nabukel daytoy nga imbes nga agbayad ti multa wenno mabalud ti nakaaramid ti kamali, agobra laengen iti ammona a kuditen iti makedngan nga oras a kaibatogan ti multana. Maibasar daytoy iti pannusa nga ipaulog dagiti amin a gagangay nga ordinansa (kas koma iti obstruction of the street, astray animals, anti-littering) nga inaprobaran ti Sangguniang Bayan ti ili a Cabugao, Ilocos Sur ken maipakpakat agingga iti agdama.
Ti kangrunaan a sagudayen daytoy ket ti sumaganad:
Posted by Bayan ng Cabugao, Ilocos Sur at 9:54 AM 0 comments
Thursday, January 26, 2012
PANAGBAKUNA TI ANTI-RABIES, AGTULTULOY
Cabugao, Ilocos Sur - Agtultuloy ti panagbakuna ti Anti-Rabies ti opisina ti DA-LGU Livestock Section nga idauluan ni Dr. Melvyn Castro, DVM, Municipal Livestock Inspector nangruna kadagiti barangay ken nakapasamakan ti panagkagat ti nagita nga aso.
Paset daytoy a gannuat ti direktiba ti Gobierno Munisipal nga idauluan ni Mayor Edgardo “Ediboy” S. Cobangbang, Jr. tapno maprotektaran ti umili iti viral diseases.
Idi Enero 24, 2012, nakikammayet dagiti Livestock Technician ti CJ Philippines, Inc. iti Munisipio babaen iti “Vet Mission” ket nagturong ti grupo iti Barangay Namruangan, Cabugao, Ilocos Sur a nagbakuna iti dinguen nga aso. Umabot ti 100 nga aso, 3 bulan agpangato, nasalun-at ken saan a masikog, ti napakaptan ti bakuna.
Dagiti Teknisian ti CJ Philippines, Inc. a kadua ni Dr. Castro a nagbakuna:
- Joey Tadena
- Harvey Salgado
- Lester Lucero
- Edmund Macabeo
- Baltazar M. Bajo, Jr.
- Eliazar Ramos
- Dr. Julius C. Pronuevo
Kanaig daytoy, idi Enero 25, 2012, immay iti Munisipio dagiti Beterinario a Doktor a naggapu iti DA-RFU 1, San Fernando City, La Union ket intedda ti animal rabies vaccine a pakaibakunaan ti 1,000 nga ayup/taraken, segun iti Team Leader-da.
Sinango da Vice Mayor Danny Q. Gazmen, MA Zenaida Andrada ken Dr. Melvyn Castro dagiti bisita iti uneg ti opisina ti Mayor. Paset daytoy ti pannakaidur-as ti kampania ti anti-rabies vaccine a pagbuligan ti Gobierno Lokal ken ti DA-RFU 1 nga idauluan ni Dr. Valentino Perdido, PhD., OIC Regional Executive Director, DA-RFU 1. Pinagyamanan ti Gobierno Munisipal babaen ti liderato ni Mayor Ediboy ken Vice Mayor Danny Q. Gazmen dagitoy a naited a pagbakuna. # (Web In-Action)
DAGITI BETERINARIO A TAGA-DA-RFU 1
- Dr. Annie Bares - Regional Livestock Banner Coordinator, DA-RFU 1, San Fernando City, La Union
- Dr. Constancia Diaz - Regional Anti-Rabies Coordinator
- Dr. Catherine Simon - Veterinarian 2 Provincial Livestock Banner Coordinator
- Mr. Pedro Nano, Jr. - DA-RFU 1 Employee
Posted by Bayan ng Cabugao, Ilocos Sur at 10:33 AM 0 comments
CLEAN AND GREEN DRIVE, AGTULTULOY A MAIPAKAT
Cabugao, Ilocos Sur – Agtultuloy nga ipatungpal ti opisina ti Municipal Engineering kasta met iti DA-LGU ken MENRO ti Clean and Green Program kas pagwadan nga aramid a mapasamak iti intero a Poblasion ken kadagiti barbarangay ti ili a Cabugao, Ilocos Sur.
Babaen ti panangiwardas da Engr. Crescencio C. Formoso, Municipal Engineer ken Mr. Edgar S. Balangatan, MENRO-Designate ken pannakabagi ti DA-LGU, nawaknitan ti sipar iti agsumbangir a paset ti National Highway nga agpaabagatan babaen ti serbisio ti Grader. Mailepleppas metten ti agpaamianan a direksion ti Kalsada Nasional.
Maar-aramid pay ti panag-community service dagiti empleado ti LGU a maiyintek ti panagdalus iti agsumbangir a paset ti National Highway ken disso dagiti dadduma a pasilidad ti Gobierno Munisipal iti ikeddengda nga eskediul.
Paset daytoy ti direktiba ti Gobierno Munisipal nga idauluan ni Mayor Ediboy tapno mamantener ti kinadalus ti aglawlaw ti ili. # (Web In-Action)
Posted by Bayan ng Cabugao, Ilocos Sur at 9:35 AM 0 comments
BARO A RAMIT, MAINAYON A MAUSAR DAGITI OPISINA TI MUNISIPIO
Cabugao, Ilocos Sur - Gimmatang ti Local Government Unit (LGU) ti ili a Cabugao babaen ti panangaprobar ni Mayor Edgardo “Ediboy” S. Cobangbang, Jr., iti dua a baro a Photo Copier Machine. Ti basbassit ket mausar iti Opisina ti Mayor idinto ta mausar ti dakdakkel iti amin nga opisina ti Munisipio kadagiti papeles a tamingenda. Ti dakdakkel a Photo Copier ket naikumit iti opisina ti Municipal Assessor’s Office para iti pannakaaywanna ken operasionna.
Paset daytoy ti programa ti Gobierno Munisipal a pannakanayon ken pannaka-upgrade dagiti agdama a kasapulan a ramit iti Munisipio. # (Web In-Action)
Posted by Bayan ng Cabugao, Ilocos Sur at 8:43 AM 0 comments
Wednesday, January 25, 2012
DIPUTADO RYAN, GINETTENGNA TI RIBBON TI NAISIBRO A TRAKTORA
Cabugao, Ilocos Sur – Nabendisionan ti baro a Tractor (Massey Ferguson, Multifunction Tractor) ti Turod Multipuspose Cooperative babaen ti panangannong ni Rev. Fr. Felicisimo “Rudy” Ferrer, Kura Paroko ti ili a Cabugao idi Enero 24, 2012.
Naaramid ti programa ti panagyaman ti Turod MPC nga idauluan ni Brgy. Captain Inocencio Sadac iti Barangay Multipurpose Hall iti dayta met la nga aldaw a no sadino a ditoy ket nagatendar dagiti bumarangay, dagiti mangisursuro iti Turod Elementary School ken Cabugao National High School, kasta metten dagiti empleado ti Kapitolio a nangbayabay ken ni Diputado Ryan, dagiti empleados ti LGU Cabugao nga idauluan ni Mayor Ediboy ken dadduma pay nga opisiales ti nadumaduma nga Ahensia.
Nakikaysa met da Vice Mayor Danny Q. Gazmen, SB Member Vicky S. Serna, SBM Josefina S. Vallejo, SBM Dr. Carlito S. Pano, SBM Richard T. Alcid, SBM Benedict M. Savellano, ABC President, Rizal Brgy. Captain Teddy U. Soller ken ni Kapitan Danny Garcia ti Barangay Dardarat.
Iti anag ti mensahe ni Mayor Ediboy, nagyaman iti dakkel a tulong ken agtultuloy a panangtedna ti proyekto para kadagiti mannalon ken iti umili ti Cabugao ni Diputado Ryan Luis V. Singson ti Umuna a Distrito. Kimmablaaw ti Alkalde ken dinayawna ti kinatunos dagiti kameng ti Turod MPC a pagwadan ti dadduma nga asosasion. Nupay kasta, binigbigna ti akem ti Sangguniang Bayan a katinnulongna a mangpaadda iti “equity” iti kiddawen dagiti dadduma nga asosasion ti mannalon a makinaria a para iti pagsayaatanda. Pammaneknek ti lima nga asosasion ti mannalon a nakaawat iti nabiit iti makinaria babaen iti 85-15 % Equity Scheme iti Farm Mechanization Program ti DA.
Iti panagsarita ni Diputado Ryan, dinakamatna ti naan-anay a panangilungalong ni Mayor Ediboy kenkuana dagiti proyekto a para iti ilina ken dagiti mannalon. Imbatad ni Diputado Ryan a nupay iprayoridadna dagiti maidatag a kalikagum kenkuana iti Kongreso, dinto agsardeng a tumulong kadagiti imbilangna a kalugarannan iti ili a Cabugao ken iti benneg ti Agrikultura agsipud ta dagitoy ti naipanawen a kasapulan ita ti kaaduan a mannalon a kaprobinsiaanna iti Ilocos Sur partikular iti Umuna a Distrito.
Imbaga met ni Provincial Agriculturist Teofilo Quintal iti panagsaritana a gundawayan dagiti mannalon iti Farm mechanization ken maited a post harvest facilities a programa ti Department of Agriculture (DA) agingga iti 2016. Innayonna nga aggapu ti inisiatiba iti asosasion ti mannalon ket no mangtedda ti resolusion, kasapulan met a naksaganan ti asosasion agsipud ta agdalan met iti ebaluasion. Imbagana pay ti pannakapapigsa ti Ilocos Sur Cooperative Bank babaen ti pannakikaysa ti sapasap ken agpuonan tapno adda pagbulodan dagiti mannalon.
Kalpasan ti programa, ginetteng ni Diputado Ryan ti ribbon a mangipalnaad ti pannakaisibro ti traktora ken binayabay da Mayor Ediboy, Vice Mayor Danny Q. Gazmen, dagiti kameng ti Sangguniang Bayan a nagatendar, ISECO Director Tirso “Bong” Savellano, opisiales ti Turod MPC ken Barangay Turod ken dadduma pay nga opisiales ti Ahensia a naitaripnong.
Kalpasan ti ribbon cutting, napagsasanguan ti naisagana a pangngaldaw para iti sapasap a nagatendar. # (Web In-Action)
Posted by Bayan ng Cabugao, Ilocos Sur at 10:13 AM 0 comments
SAGOT-AYAT NI GOV. CHAVIT DITOY CABUGAO
Cabugao, Ilocos Sur – Naaramid ti pannakaiwaras dagiti bag a namarkaan ti CS (Community Services) a naglaon iti epektos ken wall clock a nakailaminaan ti ladawan ti Ama ti Probinsia, Gob. Luis “Chavit” Singson iti tunggal bubongan kas paset iti sagutna iti sapasap iti selebrasion ti pannakadanon ti panagkasangayna.
Segun kadagiti mangimanmanehar ti panagiwaras, narugian pay laeng ti distribusion kalpasan ti selebrasion ti panagkasangay ti Gobernador idi napan a tawen (2011) ket immuna a naaramid sadiay Upland Municipalities sa naisaruno iti Umuna a Distrito kalpasanna.
Ditoy ili a Cabugao, naaramid ti panagiwaras ti sagut ni Gov. Chavit idi Enero 23, 2012 a no sadino a ditoy ket binayabay ni Mayor Edgardo “Ediboy” S. Cobangbang, Jr. ti grupo a nangibagi ti Gobernador.
Iti Enero 24, 2012, naituloy ti pannakaiwaras dagiti bag iti di pay naikkan ti sagut a barangays iti bigat ken nagleppas iti uppat a barangays ti Poblasion iti malem iti dayta met la a petsa. Sakbayna, naipakaammo kadagiti maseknan nga umawat babaen iti claim stub ti pannakaiwaras ti sagut.
Kanaig daytoy, dagiti opisiales ti barangay ti nangasistir kadagiti pannakabagi ti Gobierno Probinsial a nagyawat ti sagut kadayta a partikular a barangay.
Panagyaman met ken ni Gov. Chavit ken ti Gobierno Munisipal iti liderato ni Mayor Ediboy ti kangrunaan a pangsubadda kadagiti naawatda a sagutda . # (Web In-Action)
Posted by Bayan ng Cabugao, Ilocos Sur at 9:30 AM 0 comments
Saturday, January 21, 2012
FIELD DAY TI BRGY.BUNGRO KEN SALAPASAP, NABUNGA!
Cabugao, Ilocos Sur – Naangay ti Field Day dagiti agmulmula ti nateng ken mais iti Brgys. Bungro-Salapasap, Cabugao, Ilocos Sur idi Enero 20, 2012 a no sadino a ditoy ket nagatendar met dagiti mannalon a naggapu iti nadumaduma a barangays ti ili a Cabugao.
Naitampok ditoy ti techno-demo ti Monsanto-Seminis, maysa kadagiti kompania a makaited ti kabaruanan a klase ti nadumaduma a bukel. Ti mais, tarong, sili ken sandia a kangrunaan nga imulmula dagiti mannalon ditoy a deppaar a mangbalanse ti suplay ken pagkasapulan iti merkado iti naipanawen a panagmulada ti kangrunaan a napagsasaritaan.
Indauluan ti DA-LGU Cabugao dagiti mannalon a nangibayog ti programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. ken Municipal Agriculturist Zenaida S. Andrada babaen ti agtultuloy a panagmula ti cash crops a nayon a maimula ken makatulong pay iti matgedan ni mannalon.
Kalpasan ti panagpasiarda iti nakaraamidan ti demo-farm, naangay ti programa ken panaglektiur dagiti Technician ti Monsanto-Seminis kasta metten a nagtestimonio da Mr. Eddy Sevilleja ken Mr. Solmerin a dadaulo ti panagmulaan iti dua a barangays. Imbinsabinsada ti padasda ken balligida tapno adaptaren met dagiti mannalon a nagatendar.
Kanaig daytoy, trinatar ni MAFC Chairman Rogelio Barlolong ti napateg nga akem ni mannalon a mangitag-ay ti napintas a kasasaad ti pamilia ken komunidad babaen iti panagmulmula. Innayonna a napintas nga addang ti panagpadas ti pangrugian a kabaruanan a bin-i nga ipromot ti Monsanto-Seminis. Dinakamatna pay ti pateg ti maaddaan ti makinaria a makatulong iti panagisaganaan ti pagmulaan ket gundawayan koma dagiti asosasion ti mannalon iti “Farm Mechanization Program” ti DA.
Binagi met ni Farmers Federated President Elmer G. Bromeo ti nangipaganetget ti agtultuloy a tanipkel ti mannalon a mangprobitsar kadagiti programa ti nadumaduma nga Ahensia babaen ti pannarabay ti Gobierno Munisipal nga idauluan ni Mayor Ediboy.
Pannakaasikaso ti organisasion ti mannalon ken panagsaganada iti pannakipasetda iti umadani a Piesta ti ili ti Cabugao ken dagiti aktibidades a maaramid iti kaaldawanda a mannalon, ti inlawlawag ni Mrs. Joenah G. Sevilleja, Municipal Technologist.
Naragsak a nagsisina dagiti mannalon/bisitas kalpasan a sinangoda ti naisagana a pangngaldaw. (Web In-Action)
Posted by Bayan ng Cabugao, Ilocos Sur at 2:24 PM 0 comments
Friday, January 20, 2012
KURANG A PROYEKTO TI BARANGAY SALOMAGUE, NABIROKAN
Cabugao, Ilocos Sur – Babaen ti programa iti “Good Governance” iti Gobierno Munisipal nga idauluan ni Mayor Edgardo “Ediboy” S. Cobangbang, Jr., napasubli ti kurang ti nakontrata a paset ti barangay road ti Barangay Salomague, Cabugao, Ilocos Sur babaen iti panangyimplimentar ti napalabas nga Administrasion ni Pasado a Mayor, Dr. Diocaesar S. Suero. Daytoy ket naibasar iti naiwayat nga inspeksion ti Commission on Audit (COA) ken iti Project Monitoring Committee (PMC) iti kallabes a tawen.
“Pagyamananmi unay a bumarangay ken ni Mayor Ediboy ta nakorehir ken nabirokan daytoy a nagkamtudanda, ” kuna ni Brgy. Captain Eliseo Serrano ti Barangay Salomague.
Pinasingkedan ni Engr. Crescencio C. Formoso, Municipal Engineer, a naitrabahon ti kontraktor (N.A. Ibarra Construction) ti pagkuranganna. # (Web Team)
“Pagyamananmi unay a bumarangay ken ni Mayor Ediboy ta nakorehir ken nabirokan daytoy a nagkamtudanda, ” kuna ni Brgy. Captain Eliseo Serrano ti Barangay Salomague.
Pinasingkedan ni Engr. Crescencio C. Formoso, Municipal Engineer, a naitrabahon ti kontraktor (N.A. Ibarra Construction) ti pagkuranganna. # (Web Team)
Posted by Bayan ng Cabugao, Ilocos Sur at 5:17 PM 0 comments
NALPASEN TI KURANG A KALSADA TI BRGY. NAGSANTAAN
Cabugao, Ilocos Sur – Ti panagkakamang ti pannakakongkreto ti kalsada ti kangrunaan a kalikagum dagiti lumugar ti Barangay Nagsantaan, Cabugao, Ilocos Sur iti panangidaulo ni Brgy. Captain Mario Peralta.
Nupay kasta, kaaduanen a paset ti barangay roads ti lugar ket nasementon/mailepleppas ti nabatbati babaen iti panangipatungpal ti Gobierno Munisipal nga idauluan ni Mayor Edgardo “Ediboy” S. Cobangbang, Jr. Imbatad ni Kagawad Roberto P. Sablay, Chairman, Committee on Agriculture, ti Sangguniang Barangay ken Presidente ti Nagsantaan Farmer’s Association a dakkel a nam-ayda a mannalon ti pannakasemento dagiti kalsadada ta napintasen ti pangidaliasatanda kadagiti produktoda ken mabenepisiaran met dagiti pumasiar iti barangayda.
Kanaig daytoy, dakkel ti panagyaman dagiti lumugar iti pannakaitrabaho ti nagkurangan ti proyekto nga inyimplimentar ti napalabas nga Administrasion babaen ken ni Pasado a Mayor, Dr. Diocaesar S. Suero. Ti pannakabirok ti nagkurangan ket nainayon a pagrebbengan ken impaitrabaho iti agdama a Mayor Edgardo S. Cobangbang, Jr. Pinatalgedan daytoy ni Municipal Engineer Crescencio C. Formoso a naitrabahon daytoy a nagkuranganda iti gatad a P145,913.04.
Babaen iti “Good Governance” a programa ti Gobierno Munisipal nga idauluan ni Mayor Ediboy, nagyaman da Brgy. Captain Mario Peralta ken dagiti kalugaranda ta napasubli/mapunnuan dagitoy a pagkurangan a nainayon a pagsayaatan ti lugarda. # (Web Team)
Nupay kasta, kaaduanen a paset ti barangay roads ti lugar ket nasementon/mailepleppas ti nabatbati babaen iti panangipatungpal ti Gobierno Munisipal nga idauluan ni Mayor Edgardo “Ediboy” S. Cobangbang, Jr. Imbatad ni Kagawad Roberto P. Sablay, Chairman, Committee on Agriculture, ti Sangguniang Barangay ken Presidente ti Nagsantaan Farmer’s Association a dakkel a nam-ayda a mannalon ti pannakasemento dagiti kalsadada ta napintasen ti pangidaliasatanda kadagiti produktoda ken mabenepisiaran met dagiti pumasiar iti barangayda.
Kanaig daytoy, dakkel ti panagyaman dagiti lumugar iti pannakaitrabaho ti nagkurangan ti proyekto nga inyimplimentar ti napalabas nga Administrasion babaen ken ni Pasado a Mayor, Dr. Diocaesar S. Suero. Ti pannakabirok ti nagkurangan ket nainayon a pagrebbengan ken impaitrabaho iti agdama a Mayor Edgardo S. Cobangbang, Jr. Pinatalgedan daytoy ni Municipal Engineer Crescencio C. Formoso a naitrabahon daytoy a nagkuranganda iti gatad a P145,913.04.
Babaen iti “Good Governance” a programa ti Gobierno Munisipal nga idauluan ni Mayor Ediboy, nagyaman da Brgy. Captain Mario Peralta ken dagiti kalugaranda ta napasubli/mapunnuan dagitoy a pagkurangan a nainayon a pagsayaatan ti lugarda. # (Web Team)
Posted by Bayan ng Cabugao, Ilocos Sur at 4:09 PM 0 comments
UNGTO TI KALSADA TI REBBA-CACADIRAN, NAIRINGPASEN
Cabugao, Ilocos Sur – Iti aktual nga inspeksion nga insayangkat ti pannakabagi ti Commission on Audit (COA) ken Project Monitoring Committee (PMC), adda manen natakuatan nga agkurang wenno mapukpukaw a paset ti naiproyekto a kalsada a masarakan sadiay Sitio Rebba, Barangay Cacadiran, Cabugao, Ilocos Sur babaen iti panangyimplimentar iti napalabas nga Administrasion. Daytoy a proyekto ket napunduan iti P1,000,000 (Maysa a Million a Pisos).
Babaen ti kalikagum dagiti agindeg ditoy a lugar iti agdama nga administrasion, nainayon a pagrebbengan ni Mayor Edgardo “Ediboy” S. Cobangbang, Jr. ti nangbirok ti nasao a mapukpukaw a paset ti proyekto.
Kanaig daytoy, pinasingkedan ni Engr. Crescencio C. Formoso, Municipal Engineer, nga inaramiden ti dati a kontraktor ti nangileppas ti kurang daytoy a proyekto. # (Web In-Action)
Babaen ti kalikagum dagiti agindeg ditoy a lugar iti agdama nga administrasion, nainayon a pagrebbengan ni Mayor Edgardo “Ediboy” S. Cobangbang, Jr. ti nangbirok ti nasao a mapukpukaw a paset ti proyekto.
Kanaig daytoy, pinasingkedan ni Engr. Crescencio C. Formoso, Municipal Engineer, nga inaramiden ti dati a kontraktor ti nangileppas ti kurang daytoy a proyekto. # (Web In-Action)
Posted by Bayan ng Cabugao, Ilocos Sur at 3:24 PM 0 comments
BAYAD TI BUSINESS PERMIT, INGGANAT’ RABII TI ENERO 20
Cabugao, Ilocos Sur (Enero 20, 2012) - Ita nga aldaw, Enero 20, 2012 ti maudi nga aldaw a panagipilaan ti papeles dagiti mangipabaro ti permisoda nga agnegosio iti las-ud ti Munisipalidad ti Cabugao. Kabayatanna, kadagiti naglabas nga aldaw ket nasayud ti papan panagipila ti papeles/panagbayad dagiti agtagikua iti negosio iti business permit-da iti Munisipio kas intuyang ti Gobierno Munisipal ti ili a Cabugao, Ilocos Sur. Malaksid ta naisem ken napasig dagiti empleado a masungad a mapagsaludsodan no adda damagen, napatak a nakapaskin iti diding iti sumrekan iti Municipall Hall ti Citizen’s Charter a mangibinsa ti proseso ken urnos ti panangsakada iti aniaman a papeles ken dokumento a kasapulan ti tunggal umili.
Kanaig daytoy, ti naannayas a pannakaiwanwan dagiti umili babaen iti naipaskin a pagbasaran (Citizens Charter) ti maysa a nangbigbigan ti Department of the Interior and Local Government (DILG) iti Gobierno Lokal ti ili a Cabugao nga idauluan ni Mayor Edgardo “Ediboy” S. Cobangbang, Jr. kas recipient ti “The Seal of Good Housekeeping”.
Nupay kasta, kaaduan metten dagiti mapan agbayad ti nasanayen iti aramidenda nupay adda bassit nagbaliwan ken nainayon a papirmaan. Dagiti dadduma ken baro nga agtagikua ti negosio ket nadarasda la a masurotan ti turongen ken aramidenda ta mapagsasaruno laengen a manglamisaan nga empleado ti mangiwanwan iti aramidenda.
Naituyang a mabalin a maikamakam iti panagipila ti papeles ti pagbayadan agingga iti rabii ti Enero 20, 2012 kas naituding iti pakaammo.
Daytoy a panagbayadan ti permiso ket maysa nga obligasion ken pagrebbengan nga ituyang ti linteg tapno agoperar a legal ti negosio ken maprotektaran met ti Gobierno Lokal ti interes dagitoy nga agnegnegosio. # (Web In-Action)
Posted by Bayan ng Cabugao, Ilocos Sur at 9:24 AM 0 comments
Thursday, January 19, 2012
RAMIT PARA AGRIKULTURA , NAAWAT TI LIMA NGA ASOSASION TI MANNALON
Cabugao, Ilocos Sur – Lima a rehistrado nga asosasion ti mannalon a masakupan ti DA-LGU ti immawat iti tallo a klase ti makinaria a ramit (3 a Hand Tractor with heavy duty trailer, 1 a Lakas Kuliglig Thresher, ken 1 a Taro Rice Reaper) manipud iti Farm Mechanization Facility Program ti Department of Agriculture, Regional Field Unit 01 babaen iti 85-15 % equity scheme (85% iti dagup a mabayadan ti bagi ti DA-RFU 01 idinto ta 15% met ti LGU) ita a Enero 19, 2012. Sakbayna, natudingan dagiti pannakabagi ti asosasion a napan nangilugan kadagiti nadakamat a makinaria manipud idiay DA-ATI Provincial Center, Batac City, Ilocos Norte.
Naidagas dagiti makinaria a ramit iti Munisipio ket kinita ni Mayor Edgardo “Ediboy” S. Cobangbang, Jr. ken binayabay da Municipal Agriculturist Zenaida S. Andrada ti DA-LGU ken ABC President, Rizal Brgy. Captain Teddy U. Soller a nangimatang ti panangyawid dagiti opisiales ti asosasion dagitoy a makinaria a nagun-odda babaen iti panangtarabay ken panangtulong ti Gobierno Munisipal kadakuada.
Dagitoy a nagun-od dagiti asosasion ti mannalon ket resulta ti naregget a panangpatibkerda ti asosasionda ken panangsurotda iti programa ti Gobierno Munisipal ken DA-RFU 01 tapno mayagpang ken mayadaptar iti kasasaadda a mannalon iti dumurdur-as a teknolohia iti benneg ti Agrikultura a makasakup kadakuada. # (Insurat ni JOED S. SAJONIA)
Dagiti sumaganad ti nagan ti asosasion ken ti nagun-odda a ramit a makinaria:
Posted by Bayan ng Cabugao, Ilocos Sur at 4:24 PM 0 comments
Subscribe to: Posts (Atom)


text:
Sinursuran: Kolum ni Jobert M. Pacnis
(Umuna a paset)
IMMUNA a nakitak iti facebook daytoy a ladawan. Ngem diak inkankano. Impatok a maysa laeng a pagkakatawaan. Sa simmaruno a nasagangko iti seminar a tinabunuak itay nabiit. Makita iti ladawan dagiti sapin a nakabalaybay. Tunggal pagan-anay, adda kaibatoganna a tawen a mangipasimudaag no kaano a naglatak daytoy. Idi kano panawen da apong, agingga iti baba ti tumeng ti pagan-anay. Agingga a nagbalin nga above the knee. Idi kuan, nagbalinen ti mini; sa ita, ti t-back. Iti kano masanguanan, kuna ti lektiurer, baka panaitto laengen!
Apay a kasta?
Saanen a karkardayo kadatayo ti sangsanguen ti lubong maipanggep iti climate change. Bumara a bumara ti pagnanaedantayo. Ket dayta kano ti rason no apay a bumassit a bumassit dagiti pagan-anaytayo ta kayattayo met, uray kaskasano, ti maimengan.
Ala, mabalin nga ang-angaw laeng dayta ngem adda posibilidadna a kasta. Kitaentayo idi panawen da apong, naimeng pay laeng ti aglawlaw. Adda umbi ti arakup ti pul-oy. Makapasaguyepyep ti palayupoy ti angin uray agtindeken ti init. Saan a pakadanagan ti kinabara ti aglawlaw. Ngem ita, bigbigat pay laeng, agreklamotayon iti kinadagaangna. Ling-etentayo payen a nakasapsapa.
Ngem saan a dayta ti isyo. Maitugotan dita ti pudpudno a sangsanguentayo a parikut— ti panagbara ti lubong (global warming) a mangibunga iti panagbalbaliw ti klima (climate change).
Ania ngamin, aya, daytoy a global warming?
Ti global warming, isu ti panagbara ti lubong a bunga ti saan a pannakaruar ti pudot gapu kadagiti greenhouse gases. Greenhouse effect, kunada kadaytoy. Iti rekord ti PAGASA wenno Philippine Atmospheric, Geophysical and Astronomical Services Administration, ipakpakitana ti kinapudno nga adda talaga panagbara ti lubong.
Ania ngamin, aya, dagitoy a greenhouse gases? Maibilang ditoy dagiti water vapor/clouds, carbon dioxide, aerosols, methane, halocarbons, nitrous oxides ken dadduma pay. Dagitoy ti mangbangen iti pudot nga ipuruak koma ti lubong iti tangatang tapno saan a nadagaang. Ti dakes, kasla nakumotan ti law-ang kadagitoy a gases ket saan a pulos a makaruar ti pudot. Kapilitan nga agsubli iti daga nga isu ti marikriknatayo a nabara.
Idi un-unana, normal laeng ti kaadda ti greenhouse effect. No awan met dagitoy, mapan a -15oC (below zero dayta) ti temperatura iti rabaw ti Daga a kayatna a sawen, imposible ti biag ken/wenno panagbiag. Maysa a wagas daytoy ti nakaparsuaan a mangbalanse iti bukodna a biag.
Ngem gapu iti iseserrek ti industrialisasion iti Sangalubongan, immadu nga immadu dagitoy a greenhouses gases. Ngem saan laeng met a dagiti planta, gadgets, appliances ti pagtataudan dagitoy a gases. Agraman payen dagiti natural a pagtataudanda kas kadagiti agrupsa a rugit dagiti ayup, ruruot ken bulbulong (a pangbalanse koma ngarud ti nakaparsuaan iti bagbagina). Ken kasta metten kadagiti kemikal nga ipaspasuyottayo kadagiti taltalon. Pangungaw man kadagiti ruot ken peste wenno ganagan, adda la nga adda ipaayna a gases.
Segun iti PAGASA, sakbay ti Industralisasion, 280 ppm (parts per million) laeng ti konsentrasion ti carbon dioxide iti tangatang. Ngem rimmasuk idi 2005. 379 ppm daytoyen. Iti biang ti nitrous oxide, 270 ppm a dati. Ita, 319 ppm.
Ket kas kuna ti Fourth Assessment Report ti Intergovernmental Panel on Climate Change (IPCC), mapan a 0.74oC ti average a bimmaraan ti lubong manipud 1906 agingga idi 2005. A rumbeng laeng nga ikkan iti atension ta karkardayo daytoy a pasamak. Kadagitoy kano laeng a napasamak ti kasta iti las-ud ti sangaribu a tawen a naglabas.
Segun pay iti IPCC, 1.8 milimetro (mm) iti kada tawen ti pinagpangatuan ti level ti danum iti taaw manipud pay idi 1961 agingga idi 2003. No dagupen, 0.17 metro wenno 17 sentimetro ti ngimatuanna idi maikaduapulo a siglo (20th century). Di kad saanen a nakakaskasdaaw ti pannakaala kadagiti dadduma a paset ti sibilisasion?
(Adda tuloyna)


text:
VIGAN CITY – Inaresto dagiti polis ti maysa a tricycle driver a masuspetsa a drug pusher kalpasan ti insayangkatda a buy bust operation iti Barangay Bulala ditoy siudad idi malem ti Pebrero 8.
Natnag iti buy-bust operation ti suspek a ni Wilfredo Camacho Faypon, 33, baro, agpaspasada iti traysikel ken residente iti Barangay Ayusan Norte ditoy Vigan.
Nagtitipon dagiti elemento ti PAIDSOTG, Ilocos Sur PPO, PIB nga indauluan ni PCI Sosimo Racho ken PI Beverly Galsi Magastino, ISPPSC nga indauluan ni PI Juex Urbano ken Vigan City police station babaen ti direkta a superbision ni PCI Ernesto Pardo Navarro, Jr., OIC, a nangpalab-og ken ni Camacho a nagresulta iti pannakakumpiska kenkuana ti dua a sag-P1,000.00 a marked money, 3 a heat sealed plastic sachet a mapapati a naglaon iti shabu nga agdagsen iti .1 gram, maysa a selpon, maysa a bassit nga asul a bag a naglaon iti cash money a P6,495.00 a mapapati a naglakuan iti illegal a drog ken assorted a dokumento.
Sakbayna, nagpammarang a poseur-buyer da SPO1 Benjamin Ajel, kameng ti PAIDSOTG, ken SPO1 Gerardo Navarro ket gimmatangda iti mapapati a lako a shabu ni Camacho bayat a nakalugan daytoy iti Honda TMX tricycle.
Apaman a nalakuan dagiti nagpammarang a buyer, dinagdagus dagiti polis a nakakawes iti sibilian a nakalemmeng iti asideg ti nakapasamakan ti transaksion nga inaresto ti suspek.
Naipan ti suspek agraman dagiti nakumpiska kenkuana iti police station para iti umisu a dokumentasion.
Sakbayna, nagpositibo ti panagsukisok dagiti met la nasao a grupo iti pagtaengan ni Fernando Sajonia, 31, baro, ken residente iti Barangay Ayusan Norte ditoy siudad.
Nakakumpiska dagiti polis iti uppat a long strips foil, 7 a crumpled foil, 2 nga improvised glass totter, 2 nga improvised foil totter, 3 disposable lighter, maysa nga awan naggianna a healed sealed plastic sachet, maysa a nangisit a pouch a naglaon iti mapapati a napagango a bulong ti marihuana, 51 nga awan naggianna a transparente a sachet, maysa a homemade cal. 38 nga addan iti dua a bala iti cylinderna, ken maysa a bala para iti nasao met laeng a paltog.
Naiwayat ti panagsukisok babaen ti panangimatang dagiti barangay officials.
Iggem dagiti nagsukisok ti Search Warrants No. 10, 11, ken 12 nga inyisio ni Judge Francisco A. Ante, Jr. MTCC, Vigan City para iti tallo a pagtaengan idi napanda nagsukisok iti nadakamat a barangay ngem ti laeng balay ni Sajonia ti nagpositibo.
Negatibo ti resulta iti panagsukisok iti balay a sinaklaw iti SW No. 10 idinto a saan a naiwayat ti SW No. 11 gapu iti problema ti family name.#


text:
Kolum ni Danny Antalan
Agarup lima a tawenen ti napalabas idi immuna nga ininterbiok ni Tang Insiong. Uray idi, addan sarukodna a kangrunaan a katulonganna iti panagnana ken uray iti panagtugawna. Iti tawenna idi a 98 ket marigatanen a tumakder ken agtugaw.
Iti dayta met laeng a gundaway, insalaysayna ti kapadasanna kas maysa a sakada. Wen, adda kapkapsut ti panagdengngegnan ngem no pigsaam ti agsao ket ibuksi-lanna dagiti malagipna.
Itay nabiit, nagturongak manen idiay balayda tapno interbioek. Maragsakanak ta sibibiag pay laeng isuna. Maladingitanak laeng ta kuretretreten ti kudilna ken marigatanen nga agsao, lagip ti napalabas laengen ti sibibiag kenkuana.
Nabannog kano isuna… dina imbuksilan, ngem ammom lattan ti kayatna nga ibaga. Ta lakay unayen isuna. Nalupoyen ti pisikal a bagi a nagsagrap kadagiti adu a pannubok ken rituer iti biag, nangruna iti pananggedna iti kaunasan iti Hawaii. Ania koma pay ti kalikagumanna nga agbiag ket nagtengna metten daytoy tawen a manmano laeng ti makagteng? Iti 104 a kalgaw a pinalabasna iti rabaw iti daga, kayatna metten ti aginana. Uray ket nabaknang metten ti kapa-dasanna iti daytoy ay-ayatenna a barangayna a San Nicolas, ken uray pay iti siudad ti Candon (ta maysa a konsehal ti ili daydi asawana a Rosalina Gramaje). Adu ti kapadasanna a pakairamanan ti estado ti purpuro ti Hawaii.
Mano aya, a tawenna idi idiay Oaho, ken Kahoko?
Idi Abril 28, 1928, 18 aniosna idi, baro pay, ken addaan pay laeng iti kabuangbuanggeran a pammagi. Kayatna ti nangged idiay Hawauu ta adu ti gagem nga adda iti barukongna, ken kangrunaan iti amin, ti kina-abenturerona, Nasged ti tarigagayna a mangtakuat kadagiti nadumaduma a nakaparsuaan iti sabali a pagilian.
Dinan malagip ti naglugananna a bapor manipud idiay Manila, ngem ketdi, ammona a bapor daydiay ti Hapon. Ti la malagipna a nagan a nang-recruit kenkuana ket Bao, taga-Candon met laeng. Andres Crisostomo ken Illong Castañeda ti malagipna a kinakuyogna a napan idi sadiay Hawaii manipud Candon. Ngem ketdi, adu a kadaraan ti kinagiddanda.
Idiay Oaho, nadanonna ti agkabsat nga Alipio ken Marciano Molina, isuda metten ti kangrunaan a nangtultulong ken nangipakaawat kenkuana iti kangrunaan a trabahoda iti kaunasan, agraman ti kultura ken ugali dagiti makapulapolda.
“Narigat ti biag sadiay!” kinuna ni Tang Insiong, kas panangiladawanna iti panagtrabahona iti kaunasan. Nasueldoan iti maysa a doliar ($1) iti inaldaw. No dadduma, mapanda met iti kontrata, ket 40-50 a tonelada nga unas ti pukanen ken bunagenda iti tunggal plantasion.
Kinuna ni Tang Insiong nga inan-anusanna dayta a panagtrabahona idiay Oaho ken Kahuku.
Dinan malagip no kaano a nagawid isuna. Ngem ketdi, ti ladawanna a naikanbas ti mangipalagip nga iti maysa a panawen ket maysa a sakada, kayumanggi a mangmangged iti kaunasan
Tagipatgenna unay ti retratona a nakasab-it iti kuartona. Naka-amerikana isuna. Maysa nga Amerikano a dinan malagip ti naganna ti nangretrato kenkuana idi. Nupay daanen ti retrato, ngem nakasab-it latta daytoy iti kuartona.
Iti met laeng a kuartona ti yan ti maysa a nadagsen a baul a maris-daga. Naaramid iti landok ken natangken a kayo. Addaan iti tatak a Mulmonah, Portland, agdakkel ngata iti 1 ken ½ a metro. Ditoy ti nakaikabilan dagiti ramramitna nga insangpetna ditoy pagilian idi naggawid manipud iti Hawaii.
Daksanggasat ta malaksid ti sueldona bayat iti panagtrabtrabahona iti dayta a tiempo, awanen ti naawatna pay a sabali a benepisio. Saan met a nadakamat ti tawen a panagawidna. Uray ita nga agtabonen ti malemna, awan man laeng ti benepisio a naawatna manipud iti nagtrabahuanna idiay Hawaii.
Ti retratona ken ti baulna dagiti nabati a pakalaglagipanna iti panagtrabahona iti kaunasan iti Hawaii.
Daydi baketna, ni Rosalina Susana Gramaje, ket nagkonsehal iti ili idi 1975, nagkapitan pay iti barangayda a San Nicolas. Naaddaanda iti lima nga annak: da Angelo nga addan idiay America, Benjamin, Danilo, Prudencio Jr ken Ricardo.
Sibibiag pay laeng amin nga annakna ngem pimmusayen ni baketna a ni Rosalina.
Kinunana nga adun ti nadalananna a kapadasan iti tawenna a 104. Nakapsuten ti tumengna, ket no dadduma, no di nakatugaw, nakaidda lattan iti kuartona.
Ngem iti kaanoman, dinanto pulos malipatan ti panagbalinna a sakada iti Hawaii. Naiyuriten ti naganna iti pakasaritaan ti Hawaii, ken agnanayonto ti baddekna nga adda iti daga iti puro ti Hawaii.
Itay nabiit, pinadayawan ti siudad ti Candon ni Tang Insiong kas kalakayan a Candonian. Immawat iti kuarta kas premiona. Kinuna ni Tang Insiong a saanna pay a ginasgasto ti premiona agpapan ita. Idi dinamagko no apay, insungbatna nga isu ketdi ti paglinglingayanna a bilangen no makalagip. Saggaysaenna nga apirasen ken matmatan dagiti papel de bangko a kas pangbigbig ken pangpadayawa kenkuana dagiti agtuturay ti siudad ti Candon gapu iti dakkel a pasetna iti pakasaritaan.
Kas nakunak, dandanin ti kasangayna. Mabalin pay ketdi a nagkasangayen iti panakaipablaak daytoy a salaysay iti Tawid News Magasin. Nupay kasta, adda pay a tarigagayna ditoy rabaw iti daga bayat a sibibiag pay. Kayatna pay a ganasen a buyaen ti kinadaeg ti ti nakaparsuaan aglalo iti pannakaipasngay ti agsapa ken iti panagpasag ti init iti laud. Ta iti daytoy a kalakayna, agmalmalem-agrabrabii nga adda laengen iti kuarto.#


text:
Kolum : Sinursuran
Ni Jobert M. Pacnis
(Umuna a paset)
TEACHING is the noblest profession, kanayon a madakamat. Kadayawan a propesion/ panggedan. Anian a pannakaitayok ti rikna kadagiti maseknan itoy. Isu siguro met ti nangiduron kadaytoy nagsurat tapno serkenna ti lubong dagiti mannursuro.
Wen, pudno man met a kasta. adda kad’ nagbalin a doktor, inhiniero, nars, piloto, soldado, agrikultor, polis, accountant, no awan ti mannursuro a nangmuli kadakuada? Iti pagadalan ti immuna a nagrusingan dagitoy a matangtangad iti sosiedad. Awan sabali nga adda iti pagadalan no di ti naanus a mannursuro a nangtubay kadakuada.
Saan man met nga Edukasion ti immuna a kursok. Ngem gapu kadagiti diak ninamnama a pasamak iti biagko, naiturturongak kadaytoy a propesion. Kadagiti dua a pribado a pagadalan ditoy ilimi ti immuna a nagserbiak. Ditoy, nupay bassit-usit (apagkapat iti aw-awaten dagiti adda iti public high school) ti katukad ti serbisiok, inan-anusak iti unos ti pito a tawen.
Ta adda dayta naimnas a rikna a mangmuli kadagiti ubbing!
Iti kaaddak iti uneg ti eskuela, adu nga ubbing, agduduma nga ubbing, ti nakapulpulapolko. Kasta met dagiti nagannak. Ket maymaysa ti paliiwko, iti panaglabas ti panawen, agsasabali ti kita dagiti bansada dagiti adalan. Kumarkaro, rumikrikut ti imetda a kababalin. Saanen a kas idi un-unana nga umanayen ti kusilap wenno maminsan a sao a mamagtalna kadakuada.
Wen, sabali itan. Ad-adda payen a dida kabain ti titserda aglalo no ammoda a dayo/ganggannaet laeng daytoy iti lugarda. Kasta met dagiti nagannak. Immadun ti konsintidor kadakuada. Uray agdadata a biddut ti anakda, isudanto pay laeng ti adda ganasna nga agsaosao, mangiwaras iti nanaynayonan a damag a naynay a pamarpardaya iti mannursuro.
Dagidi panawen a mabalin ti agbaut kadagiti ubbing (elementaria wenno hayskul man), makita a nasingsingpet dagiti ubbing. Ngem itan ta nagkaadu a linteg ti naipasa a mangsalsalaknib kadakuada, adda daytan nagtubo a sarada (a pagtangtangsit payen dagiti nagannak) ta ammoda a mabalin nga ireklamoda ni mannursuro a mangdangran kadakuada. Mamatiak a daytoy nga addang ni mannursuro, pangisurona laeng. Wenno dina metten nateppelan ti riknana ta agsobsobraanen ti adalanna. Wen, ta adun ti mang-bully metten kadagiti titserda. Nagbalin a ramen dagiti damag itay nabiit dagitoy a paspasamak.
Wen, kumpleton dagiti ubbing iti igam a mangsalaknib iti kalinteganda. Ni mannursuro ngata? Pagpatinggaan ti panagan-anusda kadagiti agsobsobraan nga adalanda? Taoda laeng met a no marabngis unayen ti dayawda, ammoda met ti umingar.
Bayat ti kaaddak iti pribado a pagadalan, adda dagiti nasagangko nga alikuteg nga ubbing. Nupay kasta, saan met nga immabot iti punto a binastosdak. Uray bullakay dagiti nagbalin nga adalak a dadduma, nariknak latta met dayta kinaamak kadakuada (uray arigna agkakaedadkami laeng idi).
Kadagitoy a pagadalan, nariknak pay ti ulimek nga ikkis dagiti dadduma a nagannak. Ta nagrigat man ti kasasaad dagiti annakda iti pribado. (Wen, pribado nga agpayso ngem saandan nga agbaybayad ta gobiernon ti makaammo iti tuisionda). Ditoyen a nagdudupudop dagiti taga-un-uneg (dagiti kaadaywan a barrio ti ili). Nagbalinen a kasla pagadalan laeng ti taga-sentro ti public high school. Marigatan dagitoy nga ubbing ta agkurang iti pasilidad ti pagadalan. Nailet ken napudot ti kuartoda.
Dagiti tulong ti lokal a gobierno, makita/marikna a maigamgampor laeng iti pampubliko a pagadalan. Iti nasurok a pito tawenko iti pribado a pagadalan, diak nakita dayta a tulong iti pribado. Dagiti agad-adal iti pribado, isuda dagiti pudpudno a marigrigat (aglangan payen ti kaaduan no kasta nga awan pagpleteda). Malagipko la unay ti komento ti maysa idi a nagannak. Botantekami met, a, a nagannak dagiti ubbingyo, mistro. Agpapadakam’ laeng kadagita adda dita public high school nga umili ditoy lugartayo. Apay ngay a kasta?
Iti unegko, nalabit gapu ta saan nga umas-asideg ti akinkukua ti pagadalan iti lokal a gobierno ta kayatna ti tumakder a bukbukodna. Ket nupay bassit ti maaw-awatna a subsidy iti nasional a gobierno, ikarkarigatanna latta a patarayen ti pagadalan. Ken mulien dagiti naitalek nga ubbing. Kangrunaan a rason a bassit-usit ti awaten a sueldo dagiti mannursuro.
(Adda tuloyna)


text:
Cauayan, Negros Occidental
Ti Cauayan ket maysa a primera klase nga ili iti probinsia ti Negros Occidental iti Filipinas.
Dagiti baranggay[urnosen | urnosen ti taudan]
Ti Cauayan ket politikal a nabingbingay iti 25 a barbaranggay.[2]
- Abaca
- Baclao
- Poblacion
- Basak
- Bulata
- Caliling
- Camalanda-an
- Camindangan
- Elihan
- Guiljungan
- Inayawan
- Isio
- Linaon
- Lumbia
- Mambugsay
- Man-Uling
- Masaling
- Molobolo
- Sura
- Talacdan
- Tambad
- Tiling
- Tomina
- Tuyom
- Yao-yao
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Negros Occidental". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Negros Occidental". Datos ti Populasion ti Ili. Dibision ti Panagsukisok ti LWUA. Naala idi 3 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Pagsasao a Tetum
Ti Tetum wenno Tetun, ket pagsasao nga Austronesio nga insasao idiay isal ti Timor. Daytoy ket naisasao idiay Rehensia ti Belu idiay Laud a Timor ti Indonesia, ken idiay ballasiw ti pagbeddengan ti Daya a Timor, nga idiay ket maysa daytoy kadagiti dua nga opisial a pagsasao. Idiay Daya a Timor ti kreol a pormana iti Tetun Dili, ket nalaing nga adu a naisasao a kas maikadua a pagsasao; iti kaawan ti dati a pannakaiyasideg, ti Tetum ken Tetun Dili ket saanda nga agsinnaranay a maawatan.[4] Malaksid ti ti gramatiko a pannakaipalaka a maipanggep ti kreol, ti Tetun Dili ket adun a naimpluensiaan babaen ti bokabulario iti Portuges, ti sabali pay nga opisial a pagsasao ti Daya a Timor.
Dagiti nagibasaran[urnosen | urnosen ti taudan]
- ^ a b Tetum iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin, dagiti ed. (2017). "Tetum". Glottolog 3.0. Jena, Alemania: Instituto para iti Ebolusionario nga Antropolohia ni Max Planck.
- ^ Hammarström, Harald; Forkel, Robert; Haspelmath, Martin, dagiti ed. (2017). "Tetun Dili". Glottolog 3.0. Jena, Alemania: Instituto para iti Ebolusionario nga Antropolohia ni Max Planck.
- ^ http://www.ethnologue.com/language/tet


text:
Juana ti Arko
Ni Juana ti Arko (Pranses: Jeanne d'Arc,[2] IPA: [ʒan daʁk]; ca. 1412[3] – 30 Mayo 1431), a parbo ti nagan a kas "Ti Katulong iti Orléans" (Pranses: La Pucelle d'Orléans), ket maysa a bannuar ti Pransia ken maysa a Romano Katoliko a santo. Isu ket naipasngay a kas maysa a mannalon a babai iti tatta nga aldawen ti akindaya a Pransia. A timmunton ti nainlangitan a pannakaiturong, isu ket nangidaulo ti buyot ti Pransia kadagiti nangruna a panagballigi idi las-ud ti Gubat ti Sangagasut a Tawtawen, a nagited ti pakadalanan ti pannakabalangat ni Karlos VII iti Pransia. Isu ket natiliw babaen dagiti Borgona, ket naisubli ket naipasukat iti kuarta kadagiti Inggles, naidarum babaen dagiti nagkaykayat ti Inggles nga Obispo iti Beauvais a ni Pierre Cauchon para kadagiti panagpabasol a "insubordinasion ken heterodoksia",[4] ken idi ket pinuoran iti pasok para iti herehia idi idu ket agtawen ti 19.
Paammo[urnosen | urnosen ti taudan]
- ^ http://www.chemainustheatrefestival.ca/season_saint_timeline.html
- ^ Ti naganna ket naisursuta kadagiti nadumaduma a kita, a naisangsangayan idi masakbayan ti tengnga ti maika-19 a siglo. Kitaen ti Pernoud ken Clin, pp. 220–221. Adda ti reporta nga isu ket nagpirpirma ti naganna akas ti "Jehanne" (kitaen ti www.stjoan-center.com/Album/, paspaset 47 ken 49; daytoy ket naipaammo pay iti Pernoud ken Clin).
- ^ Dagiti moderno a pakabuklan ti biograpia ket mangipanpaneknek a ti pannakaipasngayna ket idi Enero 6 para kenni Juana. Iti kinapudno, nupay kasta, isu ket makakarkulo laeng ti bukodna a tawen. Amin dagiti saksi ti panagisubli ti sigud a kasasaad a tribunal ket nagkarkarkulo ti tawenna urayno adu kadagitoy a tattao ket dagiti apongna ken manganak a tatangna. Ti Enero 6 a panagtunton ket naibatay iti maysa a taudan: ti maysa a surat manipud kenni Apo Perceval de Boullainvilliers idi 21 Hulio 1429 (kitaen ti Juana ti Arko Nga Agmaymaysa ken ti Saksina ni Pernoud, p. 98: "Ni Boulainvilliers ket agibagbaga ti pannakaipasngayna idiay Domrémy, ken isu ti nangited kaniatayo ti petsa, a mabalin nga isu daytoy ti pudno, a nagibaggaga nga isu ket naipasngay iti rabii ti Piesta dagiti Tallo nga Ari, Enero 6"). Ni Boulainvilliers, nupay kasta, ket saan idi a manipud idiay Domrémy. Daytoy a pasamak ket mabalin a saan a nairehistro. Ti pannakasanay dagiti parokia a rehistro para kadagiti saan a nalatak a pannakaipasngay ket saan a nagrugrugi aginggana kadagiti adu a simmarsaruno a kaputotan.
- ^ Marina Warner, Juana ti Arko, Ladawan ti Babai a Kinatured, p.5
Dagiti nagibasaran[urnosen | urnosen ti taudan]
- DeVries, Kelly (1999). Juana ti Arko: Ti Daulo ti Milisia. Stroud, Gloucestershire: Sutton Publishing. ISBN 0-7509-1805-5. OCLC 42957383.
- Famiglietti, Richard C. (1987). Naarian ngaIntriga: Didigra idiay Korte ni Karlos VI 1392–1420. AMS a panagadadal dagiti Tengnga a Panawen, 9. New York: AMS Press. ISBN 0-404-61439-6.
- Lucie-Smith, Edward (1976). Juana ti Arko. Bristol: Allen Lane. ISBN 0-7139-0857-2.
- Oliphant, Mrs. (Margaret) (Hunio 2002) [1896]. Jeanne d'Arc: Ti Biagna ken Ipupusay. Heroes of the Nations. IndyPublish.com. ISBN 978-1404310865.
- Pernoud, Régine; Marie-Véronique Clin (1999). Juana ti Arko: Ti Saritana. inpatarus ken binaliwan babaen ni Jeremy duQuesnay Adams; inurnos babaen ni Bonnie Wheeler. New York: St. Martin's Press. ISBN 9780312214425. OCLC 39890535.
Dagiti silpo ti ruar[urnosen | urnosen ti taudan]
Midia a mainaig kenni Juana ti Arko iti Wikimedia Commons